title: NHL-kausi 1981–1982

text: Kaudella 1981–1982 New York Islandersin Bryan Trottier voitti pudotuspelien pistepörssin. Hän teki 19 pudotuspeliottelussa 29 tehopistettä, joista 6 oli maaleja ja 23 syöttöpisteitä. Conn Smythe Trophyn sai Trottierin tavoin Islandersia edustanut Mike Bossy.


title: NHL-kausi 1981–1982

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1981–1982

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Sergio Canamasas

text: Sergio Canamasas Español (s. 30. huhtikuuta 1988 Barcelona, Espanja) on espanjalainen moottoriurheilija. Hän on kilpaillut vuodesta 2012 lähtien GP2-sarjassa.


title: Sergio Canamasas

text: Hän aloitti uransa vuonna 2007 kilpaillen Espanjan F3-sarjassa Copa de España -luokassa sijoittuen kahdeksanneksi. Seuraavana vuonna hän kilpaili pääsarjassa saavuttamatta pisteitä. Vuonna 2009 Canamasas kilpaili European F3 Open -sarjassa sijoittuen sarjan kuudenneksi. Vuosina 2010–2011 Canamasas kilpaili Formula Renault 3.5 -sarjassa sijoittuen jälkimmäisellä kerralla sarjan kahdeksanneksi.


title: Sergio Canamasas

text: Vuonna 2012 Canamasas kilpaili GP2-sarjassa Venezuela GP Lazarus -tallissa Saksan kilpailusta lähtien korvaten Fabrizio Crestanin loppukauden ajaksi. Hän ei saavuttanut pisteitä. Canamasas muistetaan erityisesti kauden päätöskisassa sattuneesta tapauksesta. Canamasas nousi heti lähdössä 16 ruudusta seitsemänneksi, mutta sai myöhemmin varikon läpiajorangaistuksen tallin mekaanikon oltua vielä hänen autonsa lähistöllä hetkeä ennen lähtöä. Canamasas ei kuitenkaan ajanut varikolle, jolloin hän sai mustan lipun. Canamasas ei edelleenkään tullut varikolle, vaikka hänen mekaanikkonsa heiluttivat hänelle kylttiä tulla sisään. Vasta kierroksella 18 Canamasas ajoi varikolle keskeyttämään kilpailun. Hän selitti, ettei ollut huomannut mustaa lippua. Canamasas ei saanut tilanteesta rangaistusta.


title: Sergio Canamasas

text: Vuonna 2013 Canamasas jatkoi GP2:ssa Caterham Racing -tallissa saavuttaen kolme pistettä. Vuonna 2014 Canamasas palasi kesken kauden GP2-sarjaan ajaen Trident -tallissa. Hän saavutti yhden kakkossijan Monacon sprinttikilpailusta ja keräsi 29 pistettä sijoittuen sarjan 14:ksi. Vuonna 2015 Canamasas jatkoi kilpailemista GP2:ssa. Canamasas on ajanut kauden aikana peräti kolmessa eri tallissa. Kauden alussa hän kilpaili MP Motorsport -tallissa, jonka jälkeen hän vaihtoi tiimiä ajaen Silverstonessa ja Belgiasta eteenpäin Lazarus -tallissa, Unkarissa hän kilpaili Hilmer Motorsport -tallissa. Vuonna 2016 Canamasas kilpaili viidennen kautensa GP2-sarjassa ajaen Carlin -tallin kuljettajana ilman mainittavaa menestystä. Hän jatkaa vuonna 2017 Trident-tallin kuljettajana.


title: Sinitaivas (elokuva)

text: Sinitaivas () on vuonna 1950 ilmestynyt yhdysvaltalainen musikaali-/draamaelokuva, jonka ohjasi Henry Koster. Musikaalidraaman pääosissa ovat Betty Grable ja Dan Dailey heidän kolmannessa yhteisessä elokuvassaan. Sivuosia ovat muun muassa Jane Wyatt ja Mitzi Gaynor. Elokuvan tuotti 20th Century Fox.


title: Sinitaivas (elokuva)

text: "Sinitaivas" perustuu S. K. Laurenin tarinaan "Stork Don't Bring Babies", josta Claude Binyon ja Lamar Trotti laativat käsikirjoituksen.


title: Sinitaivas (elokuva)

text: "Sinitaivas" sai ensi-iltansa kotimaassaan 15. syyskuuta vuonna 1950 New Yorkissa ja 18. joulukuuta 1950 "Sinitaivas" meni maanlaajuiseen levitykseen. Suomessa elokuva sai ensi-iltansa 17. elokuuta vuonna 1951. Elokuva kuvattiin Technicolor-menetelmällä.


title: Sinitaivas (elokuva)

text: "Sinitaivas" sai vuonna 1951 Writers Guild of America -palkintoehdokkuuden parhaasta kirjoitetusta yhdysvaltalaisesta musikaalista (Lamar Trotti ja Claude Binyon).


title: Sinitaivas (elokuva)

text:
Newyorkilaiset radiotähdet Kitty (Betty Grable) ja Jack Moran (Dan Dailey) ovat olleet kauan jo naimisissa, mutta heillä on vaikeuksia saada lasta. Myöhemmin Kitty huomaa olevansa raskaana, mutta heidän ilonsa päättyi suruun kun Kitty sai keskenmenon auto-onnettomuudessa. Kittyn lääkärit kertoivat, että hän ei ehkä enää koskaan tulisi uudelleen raskaaksi. Tämän jälkeen Moranit saavat televisiosopimuksen, jossa heidän suosittu radioshow'nsa siirrettäisiin televisioon. Kun Moranit näkivät kuinka onnellisia heidän ystävänsä Walter ja Janet Pringle (David Wayne ja Jane Wyatt) ovat lastensa kanssa, Moranit päättävät adoptoida lapsen. Heille kuitenkin tuli mutkia matkaan adoptoinnissa...
"Sinitaivas" oli musikaalitähti Mitzi Gaynorin elokuvadebyytti.


title: Sinitaivas (elokuva)

text: "Sinitaivas" oli kolmas neljästä Grablen ja Daileyn yhteistyöstä; kaksi ensimmäistä olivat "Kevytmielinen äitini" (1947) ja "When My Baby Smiles at Me" (1948) ja neljäs "Seikkailu Tokiossa" (1951).


title: Sinitaivas (elokuva)

text: 20th Century Fox yritti saada James Cagneyta ja Fred Astairea miespääosaan ennen Dan Daileyn palkkaamista.


title: Sinitaivas (elokuva)

text: "Lux Radio Theater" lähetti 60 minuutin elokuvan radiosovituksen 25. helmikuuta vuonna 1952, jossa Betty Grable ja Dan Dailey uusivat elokuvaroolinsa.


title: Sinitaivas (elokuva)

text: "Sinitaivas" on julkaistu kahdesti DVD:lle: ensimmäisen kerran 13. kesäkuuta vuonna 2006 ja toisen kerran 26. helmikuuta vuonna 2007.


title: Sarabande (albumi)

text: Sarabande on Jon Lordin vuonna 1975 julkaisema studioalbumi.Albumin takakannen teksti kappaleluettelon jälkeen:


title: Sarabande (albumi)

text: ”Tämän albumin musiikin taustalla on barokkisen tanssisarjan musiikki, jonka Bach vei korkeimmalle tasolle. Kunkin kappaleen otsikko on tanssisarjan yksittäisen osan nimi, ja olen yrittänyt käyttää samaa tempoa ja tunnetta kuten alkuperäisessä sarabandessa, giguessa jne. Säveltänyt ja sovittanut Jon Lord tammi- ja elokuun välillä 1975 Münchenissä, Saksassa. J. D. L. Music. Orkesteria on johtanut Eberhard Schoener. Äänitetty 3:nnen ja 6:nnen päivän välillä syyskuussa 1975 Stadt Halle Oererckenschwickissä lähellä Düsseldorfia, Saksassa, Dieter Dierks Mobile Recording Studiossa käyttäen Agfa P.E.M 408 -masternauhaa. Uudelleen miksannut Martin Birch Musicland Studiosissa, Münchenissä, Saksassa. Apulaisinsinööri on Hans Menzel. Levy on masteroitu Kendun Recordersissa, Burbank, Kalifornia. Tuottanut Jon Lord ja Martin Birch. Suunnitellut Martin Birch (The Wasp). Tekninen neuvoja: Mike Philips. Roudariryhmä: Baz Marshall, Philip Pocock. Henkilökohtaiset avustajat: Stuart Wickes, Ossie Hoppe. Ruoka Munalta. Projektia on johtanut ja valvonut Tony Erwards. Arvokasta apua: Erich Promoli. Kuvitus: Mike Bryan. Taiteellinen johto: Kosh. Valokuva: Fin Costello. Valmistettu AGI:lla.”


title: Sarabande (albumi)

text: Albumin etupuolella on ympyräksi kiertynyt lohikäärme, jota kolme alastonta ja pitkätukkaista naista ratsastaa. Lohikäärmeen muodostaman kiekon keskiosa on leikattu auki, ja aukosta näkyy sisässä olevan levykotelon kuva. Toisella puolella on kuva jostakin galaksista ja toisella puolella pitkätukkainen ja viiksekäs Jon Lord pitää vasemman käden etusormea pystyssä huulillaan, ikään kuin sanoakseen ”hys”.


title: Sarabande (albumi)

text: Levykotelon teksti kertoo, että levyllä oleva orkesteri on The Philharmonia Hungarica, jota johtaa Eberhard Schoener. Soittimet: 14 ensiviulua, 12 toista viulua, 10 alttoviulua, 8 selloa, 5 bassoviulua, 1 harppu, 1 piccolo, 3 huilua, 3 oboeta, 1 englannintorvi, 1 E♭-klarinetti, 2 B♭ -klarinettia, 1 bassoklarinetti, 3 fagottia, 1 kontrabassofagotti, 8 käyrätorvea, 3 trumpettia, 1 metsästystorvi, 3 tenoripasuunaa, 1 bassopasuuna, 1 tuuba, 4 patarumpua (1 soittaja), lyömäsoittimet ja ksylofoni (yht. 3 soittajaa).Levyn koodi on 1C 062 - 97943, kasetin 1C 244 - 97943. Levy on EMI:n tuote. Etiketissä on logo, jossa lukee HÖRZU, ja koodi LC 0193.


title: Henrik Samuelsson

text: Henrik Samuelsson (s. 7. helmikuuta 1994 Pittsburgh, Pennsylvania, Yhdysvallat) on yhdysvaltalais-ruotsalainen jääkiekkoilija, joka pelaa NHL-joukkue Arizona Coyotesin organisaatiossa, joka varasi hänet ensimmäisellä kierroksella 27. pelaajana . Samuelsson pelaa lähinnä AHL-joukkue Springfield Falconsissa. Hän on pelipaikaltaan keskushyökkääjä, mutta osaa pelata myös laidassa. Samuelssonin vahvuuksiin kuuluu koko, kahden suunnan pelaaminen, voima, kulmaväännöt ja intensiivisyys. Hänen heikkouksiinsa kuuluu luistelu sekä ajoittainen kurinalaisuuden puute, mikä aiheuttaa myös turhia jäähyjä. Samuelsson laukoo oikealta.


title: Henrik Samuelsson

text: Samuelsson syntyi ja sai kiekko-oppinsa Yhdysvalloissa hänen isänsä Ulfin pelatessa NHL:ssä ja toimittua sittemmin Phoenix Coyotesin kykyjenetsijänä. Henrik Samuelsson siirtyi PF Changs -nimisestä phoenixläisjoukkueesta Yhdysvaltain kehitysmaajoukkueen mukaan kaudeksi 2010–2011, jolloin hän pelasi mm. USHL-liigaa.


title: Henrik Samuelsson

text: Kaudeksi 2011–2012 Samuelsson siirtyi lähtökohtaisesti MODO Hockeyn junioreihin, kun Ulf siirtyi sen Elitserien-joukkueen päävalmentajaksi. Hän pelasi MODOn J20-joukkueessa 16 ja J18-joukkueessa kolmen ottelun verran. Samuelsson pelasi myös 15 Elitserien-ottelua tehden kaksi syöttöpistettä. Hän siirtyi kuitenkin kesken kauden, tammikuussa 2012 WHL-joukkue Edmonton Oil Kingsiin. Samuelsson voitti kauden päätteeksi WHL:n mestaruuden, Ed Chynoweth Cupin ja oli Memorial Cup -lopputurnauksessa Oil Kingsin paras pistemies tehoilla 2+3=5. Hänet valittiin turnauksen tähdistökentälliseen.


title: Henrik Samuelsson

text: Phoenix Coyotes varasi Samuelssonin ensimmäisellä kierroksella 27. pelaajana kesällä . Kaudella 2012–2013 hän oli Oil Kingsin kolmanneksi paras pistemies tehoilla 33+47=80. Maaliskuussa 2013 Samuelsson teki kolmivuotisen tulokassopimuksen Coyotesin kanssa, mutta hän jatkoi vielä pelejään WHL:ssä kaudella 2013–2014. Samuelsson nousi Oil Kingsin varakapteeniksi. Hän oli joukkueen paras pistemies ja syöttäjä tehoilla 35+60=95, joilla Samuelsson sijoittui koko WHL:n pistepörssissä yhdeksänneksi. Hän voitti Oil Kingsin sisäisen pistepörssin myös kevään 2014 pudotuspeleissä tehoilla 8+15=23, joiden päätteeksi Samuelsson voitti WHL:n mestaruuden. Hän voitti myös koko Memorial Cup -turnauksen pistepörssin tehoilla 4+4=8. Oil Kings voitti turnauksen ja Samuelsson palkittiin sen arvokkaimpana pelaajana Ed Chynoweth Awardilla sekä valittiin tähdistökentälliseen.


title: Henrik Samuelsson

text: Kaudeksi 2014–2015 Samuelsson siirtyi Arizona Coyotesin (ent. Phoenix Coyotes) organisaatioon. Hän pelasi kautensa pääosin AHL-joukkue Portland Piratesissa, jossa tulokaskausi toi 68 runkosarjaottelussa tehot 18+22=40 ja viidessä playoff-ottelussa tehot 2+3=5. Samuelsson oli runkosarjassa joukkueen kolmanneksi paras maalintekijä ja neljänneksi paras pistemies. Hän debytoi kauden aikana myös NHL:ssä, jossa Samuelsson pelasi kolme ottelua ilman tehopisteitä. Samuelsson teki NHL-debyyttinsä 26. helmikuuta 2015 vieraissa New York Rangersia vastaan. Hän sai ottelussa jääaikaa 9.33 minuuttia. Vastustajajoukkue Rangersin valmennustiimiin kuuluu Samuelssonin isä Ulf.


title: Henrik Samuelsson

text: Samuelsson edusti Yhdysvaltoja alle 18-vuotiaiden MM-kilpailuissa vuonna 2011, jolloin hän voitti maailmanmestaruuden. Hän pelasi samana vuonna myös World U-17 Hockey Challengessa, jolloin Samuelsson oli tehoilla 6+4=10 Yhdysvaltain paras pistemies sekä koko turnauksen toiseksi paras maalintekijä ja kolmanneksi paras pistemies.


title: Henrik Samuelsson

text: Henrikin isä Ulf Samuelsson pelasi omalla urallaan yli 1000 NHL-ottelua ja hän toimii nykyään NHL-joukkue New York Rangersin apuvalmentajana. Henrikin isoveli Philip pelaa hänen joukkuetoverinaan Coyotesin organisaatiossa. Heidän pikkusiskonsa Victoria pelaa Pennsylvanian osavaltionyliopistojoukkueessa ja edustaa maajoukkuetasolla Ruotsia. Nuorempi pikkuveli Adam pelaa Connecticut Jr. Rangersin juniorijoukkueessa.


title: Gustav Elfving

text: Erik Gustav Elfving (25. kesäkuuta 1908 Helsinki – 25. maaliskuuta 1984 Helsinki) oli suomalainen matemaatikko ja tilastotieteilijä. Hän oli uraauurtava kokeiden suunnittelija ja teki merkittäviä tutkimuksia Suomen yliopistoissa.


title: Gustav Elfving

text: Elfving oli nuorin professori Fredrik Elfvingin neljästä lapsesta. Hän kirjoitti ylioppilaaksi Helsingin ruotsinkielisestä lukiosta vuonna 1926. Samana vuonna hän kirjoittautui Helsingin yliopistoon pääaineenaan aluksi tähtitiede. Elfving vaihtoi pääaineekseen matematiikan ja valmistui vuonna 1930 sivuaineinaan tähtitiede ja fysiikka. Vuosina 1927–1929 hän työskenteli laskennallisena assistenttina tähtitieteellisessä observatoriossa ja matematiikan assistenttina Helsingin yliopistossa 1932–1933.


title: Gustav Elfving

text: Elfving väitteli vuonna 1934 Rolf Nevanlinnan oppilaana. Väitöstyössään hän tutki Riemannin pintoja ja niiden yhdenmukaistamista. Nevanlinnan teorian meromorfisten funktioiden arvojen tuloksista Elfving sai kiitosta Drasinilta.


title: Gustav Elfving

text: Elfvingin nuori kihlattu menehtyi vuonna 1935, luultavasti tuberkuloosiin. Morsiamen surevat vanhemmat auttoivat Elfvingiä ottamalla yhteyttä Tanskan Geodeettiseen laitokseen, joka palkkasi hänet matemaatikoksi karttaretkikuntaan Länsi-Grönlantiin kesällä 1935.


title: Gustav Elfving

text: Elfving teki tutkimuksia kokeiden suunnittelun, todennäköisyyslaskennan ja tilastollisen päättelyn parissa.


title: Gustav Elfving

text: Tiedepiireissä Elfving tunnetaan yhtenä kokeiden optimaalisen suunnittelun modernin teorian perustajista. Maanmittauksen tutkimusmatkalla Länsi-Grönlannissa tulvat ja voimakkaat sateet pakottivat hänet pysyttelemään kolme päivää leirissä, jolloin hän mietti parhaita havaintopaikkoja lineaaristen mallien parametrien arvioimiseksi. Hänen ajatuksensa ilmenevät hänen tutkielmassaan kokeiden optimaalinen suunnittelun lineaaristen mallien arvioimisesta. Lisäksi työssä käytettiin kuperan geometrian käsitteitä, mukaan lukien "Elfvingin sarjat" ja Elfvingin lause.


title: Gustav Elfving

text: Professorina Helsingin yliopistossa Elfving laati suomenkielisiä perusteoksia, joita on käytetty vuosikymmeniä.


title: Gustav Elfving

text: Elfving teki huomattavia tutkimuksia monilla aloilla. Matematiikassa hän tutki kompleksianalyysia ja todennäköisyyslaskentaa.


title: Gustav Elfving

text: Elfving valmistui Helsingin yliopistosta ja seurasi Teknillisen korkeakoulun matematiikan professorina Lars Ahlforsia, joka oli siirtynyt Harvardin yliopistoon. Lukuvuonna 1946-1947 Elfving työskenteli Tukholman yliopistossa apulaisprofessorina. Helsingin yliopistossa hän hoiti professuureja vuosina 1944–1975.


title: Gustav Elfving

text: Gustav Elfving toimi useiden suomalaisten tilastotieteilijöiden väitöskirjan ohjaajana. Elja Arjas tunnetaan työstään stokastisten prosessien inferenssin ja luotettavuusteorian parissa. Arjaksen väitöskirjaoppilaita ovat Esa Nummelin ja Hannu Oja.


title: Gustav Elfving

text: Johann Fellman on tutkinut epäsingulaaristen eli differentioitumattomien informaatiofunktioiden optimaalista suunnittelua. Hän toimii myös taloudellisen teorian ja genetiikan (erityisesti kaksosten syntymä frekvenssin) parissa. Fellmanin väitöskirjaoppilaita ovat olleet Kenneth Nordström ja Katarina Juselius.


title: Videopelivuosi 2012

text: Videopelivuosi 2012 käsittelee vuoden 2012 aikana julkaistuja videopelejä ja videopelimaailman merkittäviä tapahtumia.


title: Kyle Orton

text: Kyle Orton (s. 14. marraskuuta 1982 Altoona, Iowa) on yhdysvaltalainen ammattilaisuransa lopettanut amerikkalaisen jalkapallon pelaaja. Pelipaikaltaan Orton oli pelinrakentaja. Hän pelasi yhdeksän kautta NFL-liigassa vuosina 2005–2014.


title: Kyle Orton

text: Chicago Bears varasi Purduen yliopiston joukkueessa yliopistojalkapalloa pelanneen Ortonin vuoden 2005 NFL:n varaustilaisuudessa, tilaisuuden neljännellä kierroksella. Hän pelasi Chicagossa neljän kauden ajan, joista viimeisen aloittavana pelinrakentajana. Kauden jälkeen Orton kaupattiin Denver Broncosin joukkueeseen, josta toiseen suuntaan tuli muun muassa Broncosin entinen ykköspelinrakentaja Jay Cutler.


title: Kyle Orton

text: Kahden seuraavan kauden ajan Orton oli Broncosin kiistaton ykköspelinrakentaja. Taustalla kuitenkin Broncosin vuoden 2010 ykköskierroksen varaus Tim Tebow alkoi nousta yhä enemmän esille, ja menestyksen karttaessa seuraa myös fanit alkoivat vähitellen kallistua Tebow'n puolelle. Orton aloitti vielä kauden viisi ensimmäistä peliä, mutta heikkojen tulosten jälkeen Tebow nousi Broncosin aloittajaksi, ja lopulta johdatti joukkueen pudotuspelien toiselle kierrokselle saakka. Orton kuitenkin oli jo siirtynyt kesken kauden divisioonavastustaja Kansas City Chiefsin riveihin, loukkaantuneen Matt Casselin korvaajaksi.


title: Kyle Orton

text: Maaliskuussa 2012 Orton teki vapaana pelaajana sopimuksen Dallas Cowboysin kanssa, jossa hän on lähtökohtaisesti kakkospelinrakentaja pitkäaikaisen aloittajan Tony Romon takana. Orton edusti kaksi kautta Cowboysin organisaatiota, joiden aikana hän pelasi kolme ottelua Romon ollessa loukkaantuneena.


title: Kyle Orton

text: Kaudeksi 2014 Orton teki yksivuotisen sopimuksen Buffalo Billsin kanssa. Orton syrjäytti kauden aikana E. J. Manuelin ja pelasi 12 ottelua. Bills ei päässyt pudotuspeleihin. Kauden päätteeksi Orton ilmoitti päättävänsä pelaajauransa.


title: Videopelivuosi 2011

text: Videopelivuosi 2011 käsittelee vuoden 2011 aikana julkaistuja videopelejä ja videopelimaailman merkittäviä tapahtumia.


title: Videopelivuosi 2010

text: Videopelivuosi 2010 käsittelee vuoden 2010 aikana julkaistuja videopelejä ja videopelimaailman merkittäviä tapahtumia.


title: Philip Samuelsson

text: Philip Bo Samuelsson (s. 26. heinäkuuta 1991 Leksand, Ruotsi) on yhdysvaltalais-ruotsalainen jääkiekkopuolustaja, joka siirtyi keväällä 2017 Carolina Hurricanesin organisaation, jossa hän on pelannut lähinnä AHL-joukkue Charlotte Checkersissa. Samuelsson on pelityyliltään puolustava puolustaja, jonka vahvuuksiin kuuluu alivoimapelaaminen, koko ja oman pään pelaaminen. Hänen heikkouksiinsa kuuluu hyökkäyspään pelaaminen.


title: Philip Samuelsson

text: Samuelsson sai kiekko-oppinsa Yhdysvalloissa hänen isänsä Ulfin pelatessa NHL:ssä ja toimittua sittemmin Phoenix Coyotesin kykyjenetsijänä. Henrik Samuelsson siirtyi PF Changs -nimisestä phoenixläisjoukkueesta USHL-joukkue Chicago Steeliin kaudeksi 2008–2009, jolloin hän pelasi myös Yhdysvaltain kehitysmaajoukkueessa. Pittsburgh Penguins varasi Samuelssonin toisella kierroksella 61. pelaajana . Vuodet 2009–2011 hän kävi Boston Collegea, jossa Samuelsson voitti Hockey Eastin mestaruuden sekä vuonna 2010 että vuonna 2011. Noista ensimmäinen kausi päättyi koko NCAA:n mestaruuteen.


title: Philip Samuelsson

text: Huhtikuussa 2011 Samuelsson teki kolmivuotisen tulokassopimuksen Pittsburgh Penguinsin kanssa. Hän pelasi kauden 2011–2012 suurimmaksi osaksi AHL-joukkue Wilkes-Barre/Scranton Penguinsissa, jossa Samuelsson teki 46 runkosarjaottelussa tehot 1+8=9 sekä kymmenessä playoff-ottelussa yhden syöttöpisteen. Hän pelasi kevätkaudella myös sarjatasoa alempana ECHL-joukkue Wheeling Nailersissa. Kauden 2012–2013 Samuelsson pelasi kokonaan AHL:ssä ja hän voitti Penguinsin sisäisen tehotilaston lukemalla +10.


title: Philip Samuelsson

text: Kaudella 2013–2014 Samuelsson debytoi Pittsburgh Penguinsin NHL-joukkueessa, jossa hän pelasi ensimmäisen ottelunsa 16. joulukuuta 2013 Toronto Maple Leafsia vastaan. Samuelsson sai ottelussa jääaikaa 15.43 minuuttia. Hän pelasi kauden aikana kaikkiaan viisi NHL-ottelua ilman tehopisteitä. Samuelsson voitti taas farmijoukkue Wilkes-Barre/Scranton Penguinsin sisäisen tehotilaston lukemalla +17. 19. tammikuuta 2014 hänet valittiin AHL:n viikon pelaajaksi. Heinäkuussa 2014 Samuelsson teki vuoden mittaisen, kaksisuuntaisen ja 550 000 dollarin arvoisen jatkosopimuksen Penguinsin kanssa. Hän ehti pelata kaudella 2014–2015 ainoastaan farmissa, kunnes joulukuussa Penguins kauppasi Samuelssonin Arizona Coyotesiin vaihdossa Rob Klinkhammeriin ja kesän viidennen kierroksen varausvuoroon. Samuelsson pelasi loppukauden pääsosin AHL-joukkue Portland Piratesissa ja sai tililleen neljä NHL-ottelua. Heinäkuussa 2015 hän teki vuoden mittaisen, kaksisuuntaisen ja 600 000 dollarin arvoisen jatkosopimuksen Coyotesin kanssa.


title: Philip Samuelsson

text: Samuelsson edusti kaudella 2015–2016 pääosin Coyotesin farmijoukkue Springfield Falconsia, jossa hän pelasi 56 ottelua. Samuelsson teki kesällä 2016 vuoden sopimuksen Montreal Canadiensin kanssa. Hän ei kuitenkaan pelanntu Canadiensin organisaatiossa koko kautta, sillä Carolina Hurricanes hankki hänet helmikuussa 2017 vaihdossa Keegan Loween. Samuelsson ehti pelata AHL-seura St. John’s IceCapsissa 40 ottelua. Loppukauden aikana Samuelsson teki 25 ottelussa AHL-seura Charlotte Checkersissa peräti 14 pistettä. Kauden jälkeen hän solmi vuoden jatkosopimuksen Hurricanesin kanssa.


title: Philip Samuelsson

text: Samuelsson pelasi alle 18-vuotiaiden MM-kilpailuissa vuonna 2009, jolloin hän jakoi Yhdysvaltain sisäisen tehotilaston voiton Kevin Lynchin kanssa lukemalla +9. Hän pelasi ennen tätä päättyneellä kaudella 2008–2009 myös neljä ottelua Ruotsin alle 18-vuotiaiden maajoukkueessa.


title: Philip Samuelsson

text: Philipin isä Ulf Samuelsson pelasi omalla urallaan yli 1000 NHL-ottelua ja hän toimii nykyään NHL-joukkue New York Rangersin apuvalmentajana. Philipin pikkuveli Henrik pelaa hänen joukkuetoverinaan Coyotesin organisaatiossa. Heidän pikkusiskonsa Victoria pelaa Pennsylvanian osavaltionyliopistojoukkueessa ja edustaa maajoukkuetasolla Ruotsia. Nuorempi pikkuveli Adam pelaa Connecticut Jr. Rangersin juniorijoukkueessa.


title: Veli-Pekka Yli-Hirvelä

text: Veli-Pekka Yli-Hirvelä (s. 28. tammikuuta 1985 Kauhajoki) on suomalainen pesäpalloilija, joka edustaa Superpesiksessä pelaavaa ilmajokelaista seuraa Koskenkorvan Urheiijoita. Ulkopelipaikaltaan Yli-Hirvelä on koppari, ja hänen sisäpeliroolinsa on kärkietenijä.


title: Veli-Pekka Yli-Hirvelä

text: Yli-Hirvelän kasvattajaseura on Seinäjoen Maila-Jussit. Hän pelasi pitkään Superpesiksessä Koskenkorvan Urheilijoiden joukkueessa, mutta siirtyy kaudeksi 2014 paikallisvastustaja JymyJusseihin.


title: Veli-Pekka Yli-Hirvelä

text: Yli-Hirvelä on kärsinyt urallaan paljon erilaisista loukkaantumisista, mutta terveenä ollessaan on kuulunut etenijöiden eliittiin.


title: Mika Ilveskero

text: Mika Konstinpoika Ilveskero (s. 16. maaliskuuta 1966 Espoo) on suomalainen juristi, asianajaja ja oikeusneuvos. Hän toimi Suomen Asianajajaliiton puheenjohtajana 2010–2013.


title: Mika Ilveskero

text: Ilveskero valmistui oikeustieteen kandidaatiksi Helsingin yliopistosta vuonna 1990. Hän on saanut varatuomarin arvon auskultoituaan Helsingin raastuvanoikeudessa vuosina 1991–1992.


title: Mika Ilveskero

text: Hän oli Asianajotoimisto Castrén & Snellman Oy:n osakas ja työskenteli yrityksessä vuodesta 1993 vuoteen 2017. Hän on hoitanut erityisesti yhtiöoikeudellisia toimeksiantoja ja on perehtynyt yrityssaneerauksiin sekä yhtiön johdon vastuukysymyksiin. Syyskuussa 2017 Ilveskero aloitti korkeimman oikeuden jäsenenä .


title: Mika Ilveskero

text: Ilveskero toimi Suomen Asianajajaliiton hallituksen puheenjohtajana vuodesta 2010 vuoteen 2013. Tilintarkastuslautakunnan varapuheenjohtajana hän toimii 2016-2018 ja oli Keskuskauppakamarin tilintarkastuslautakunnan jäsen 2007-2008 sekä 2013-2015. Suomen Asianajajaliiton säätiön hallituksen varajäsen hän on ollut 2015 alkaen.


title: Marissa Mayer

text: Marissa Ann Mayer (s. 30. toukokuuta 1975 Wausau, Wisconsin) on yhdysvaltalainen yritysjohtaja. Hän työskenteli Yahoon toimitusjohtajana 2012–2017, mitä ennen hän oli pitkään töissä Googlella.


title: Marissa Mayer

text: Tietojenkäsittelytiedettä Stanfordin yliopistossa opiskellut Mayer oli 20. Googleen palkattu työntekijä. Hän työskenteli Googlen palveluksessa 13 vuoden ajan, ja kuului yhtiön keskeisimpiin johtohenkilöihin. Ennen Googlea Mayer työskenteli UBS Research Labissa Zürichissä. Hän siirtyi Yahoon toimitusjohtajaksi heinäkuussa 2012. Mayer luopui tehtävästä 2017 Verizonin ostettua Yahoon.


title: Marissa Mayer

text: Fortune-lehti on nimennyt Mayerin neljänä vuonna maailman 50 vaikutusvaltaisimman naisen listalle.


title: Marissa Mayer

text: Mayer on naimisissa Zachary Boguen kanssa. Pariskunnan esikoispoika syntyi 30. syyskuuta 2012. Mayerilla on äitinsä puolelta suomalaistaustaiset sukujuuret.


title: Orange Tunisie

text: Orange Tunisie () on tunisialainen teleoperaattori, joka perustettiin vuonna 2009. Sen päämaja sijaitsee maan pääkaupungissa Tunisissa. Orange Tunisie on Tunisian toiseksi suurin matkapuhelinliittymä. Yhtiön omistavat Orange ja Groupe Mabroukin yhtiöosake.


title: Orange Tunisie

text: Heinäkuussa 2010 Orange Tunisiesta tuli jalkapalloseurojen Étoile Sportive du Sahelin, Club Sportif Sfaxienin ja Espérancen virallinen sponsori.


title: Dysmelia

text: Dysmelia (kreikk. "dys" = huono, "melos" = raaja) tarkoittaa jonkin raajan synnynnäistä epämuodostumaa.


title: Dysmelia

text: Dysmeliaa esiintyy eriasteisina, se voi esiintyä yhden nivelen puutoksena esimerkiksi sormessa ja pahimmillaan näkyä kaikkien raajojen puuttumisena. Vammautuminen syntyy nykytiedon mukaan raskauden ensimmäisten viikkojen aikana joko verenkierrollisten häiriöiden, perinnöllisen taipumuksen (kromosomihäiriö) tai ilmansaasteissa olevien pienhiukkasten vaikutuksesta.


title: Dysmelia

text: Suomessa syntyy vuosittain noin 60–80 dysmelialasta. Useimmille lääkäreillekin dysmelia on täysin tuntematon asia, pieniä raajamuutoksia ei välttämättä edes keskussairaaloiden synnytysosastoilla osata havaita. Aikainen toteaminen on kuitenkin tärkeää, sillä dysmeliaan saattaa usein liittyä vakavia sisäelinmuutoksia, kuten esimerkiksi pernan puuttuminen tai sydänongelmat. Tämä johtuu siitä, että sisäelimet ja raajat kehittyvät samassa alkiovaiheessa.


title: Dysmelia

text: Dysmelia ei aiheuta vajaa-älyisyyttä tai tajunnan muutoksia lapsessa. Lievät dysmeliat eivät välttämättä tarvitse minkäänlaista hoitoa, mutta vakavammat epämuodostumat saattavat tarvita kosmeettista tai toiminnallista leikkausta, jotta lapsi tai nuori voi elää vammansa kanssa mahdollisimman normaalia elämää. Osittaisessa raajapuutoksessa apuvälineinä voidaan käyttää muun muassa proteeseja.


title: Bill Muckalt

text: Bill Muckalt (s. 15. heinäkuuta 1974 Surrey, Brittiläinen Kolumbia) on kanadalainen entinen ammattilaisjääkiekkoilija, pelipaikaltaan laitahyökkääjä.


title: Bill Muckalt

text: Ennen ammattilaisuraansa Muckalt pelasi vuodet 1991–1994 juniorisarja BCHL:ssä, joukkueinaan Merritt Centennials ja Kelowna Spartans, ja vuodet 1994–1998 yliopistosarja CCHA:ssa, joukkueenaan Michiganin yliopiston Wolverines. Hän oli voittamassa kahdesti NCAA:n jääkiekkomestaruutta, vuosina 1996 ja 1998. Hänet nimettiin jälkimmäisenä vuonna, viimeisen yliopistokautensa päätteeksi, sekä CCHA:n ensimmäiseen tähdistökentälliseen että NCAA:n läntiseen tähdistökentälliseen.


title: Bill Muckalt

text: Muckalt aloitti ammattilaisuransa kaudella 1998–1999 NHL-seura Vancouver Canucksissa, joka oli varannut hänet vuorolla 221 yhdeksännellä kierroksella. Tulokaskausi jäi pisteiden valossa hänen ammattilaisvuosiensa parhaaksi. Hän sijoittui tulokkaiden pistepörssissä kuudenneksi ja tulokkaiden maalipörssissä kolmanneksi tehtyään 73:ssa ottelussa tehot 16+20=36. Joulukuussa 1999 hän siirtyi kesken kauden 1999–2000 New York Islandersiin osana pelaajakauppaa, jossa Islanders sai hänen lisäkseen hyökkääjä Dave Scatchardin ja maalivahti Kevin Weekesin, ja jossa Canucksiin siirtyivät maalivahti Félix Potvin sekä kaksi varausvuoroa. Tammikuussa 2000 hän sai olkapäävamman, joka piti hänet sivussa koko loppukauden. Kauden 2000–2001 alkupuolella Muckalt oli sivussa yli 20 ottelua niin ikään olkapäävamman vuoksi.


title: Bill Muckalt

text: Kesäkuussa 2001 Muckalt siirtyi Ottawa Senatorsiin yhdessä puolustaja Zdeno Cháran ja ensimmäisen kierroksen varausvuoron (jonka Senators käytti varaamalla hyökkääjä Jason Spezzan) kanssa pelaajakaupassa, jossa Islanders hankki hyökkääjä Aleksei Jašinin. Hän pelasi Senatorsissa vain kauden 2001–2002 ja jäi sillä kahdeksaan tehopisteeseen, kaikki syöttöpisteitä. Heinäkuussa 2002 hän teki vapaana pelaajana sopimuksen Minnesota Wildin kanssa, mutta pystyi pelaamaan kaudella 2002–2003 vain kahdeksan runkosarja- sekä viisi pudotuspeliottelua lokakuussa saadun olkapäävamman, uransa kolmannen, vuoksi. Ennen loukkaantumista hän oli aloittanut kauden vahvasti ollen joukkueensa paras pistemies. Kauden 2003–2004 aikana Muckalt pelasi NHL:n sijasta Wildin AHL-farmijoukkueessa Houston Aerosissa. Olkapäävaivat pitivät hänet sivussa myös suurimman osan tuosta kaudesta, joka jäi hänen pelaajauransa viimeiseksi.


title: Bill Muckalt

text: Muckalt pelasi viisi kautta kestäneellä NHL-urallaan 256 ottelua runkosarjassa ja viisi pudotuspeleissä. Tehopisteitä hänelle kertyi runkosarjassa yhteensä 97, 40 maalia ja 57 syöttöpistettä. Pudotuspeleissä hän jäi tehopisteittä.


title: Bill Muckalt

text: Muckalt on luonut pelaajauransa jälkeen uraa jääkiekkovalmentajana. Hän on toiminut muun muassa New Mexico Mustangsin päävalmentajana juniorisarja NAHL:ssä sekä Michiganin teknillisen yliopiston joukkueen Huskiesin apulaisvalmentajana yliopistosarja WCHA:ssa.


title: Sanok

text: Sanok on kaupunki Ala-Karpatian voivodikunnassa, Kaakkois-Puolassa. Kaupungissa asuu 39 106 ihmistä ja se on Sanokin piirikunnan pääkaupunki. Vanhakaupunki sijaitsee kukkulalla Sanjoen varrella. Kaupunki sijaitsee valtatie 28 varrella, 327 kilometriä pääkaupungista Varsovasta.


title: Sanok

text: Alue mainittiin ensimmäisen kerran vuonna 981, kun Vladimir Suuri valloitti alueen Kiovan Venäjälle. Vuonna 1018 alue palautui takaisin Puolan hallintaan, kunnes vuonna 1031 Kiovan venäläiset valloittivat sen jälleen. Vuonna 1340 Kasimir III Suuri liitti sen jälleen Puolaan. Se sai Magdeburgin kaupunginoikeudet vuonna 1339.


title: Sanok

text: Vuoden 1339 jälkeen Kasimir III Suuri pysäytti Galitsian ja Volynian ruhtinaskunnan etenemisen ja muodosti Sanokin kunta-alueen 25. huhtikuuta 1366. Kaupunki alkoi kehittyä voimakkaasti ja pian siinä toimi useita eri oikeusasteita.


title: Sanok

text:
1600-luvulla alueen läpi kulki tärkeä kauppareitti, joka mahdollisti kaupankäynnin Puolan ja Unkarin välillä.
Ensimmäisessä maailmansodassa venäläiset ottivat kaupungin haltuunsa toukokuussa 1915 ja jättivät sen heinäkuussa pahoin tuhottuna. Puolan tasavallan 1918–1939 aikana kaupungista tuli Ukrainalaisten nationalistien keskus Galitsian alueella. Vuonna 1943 muodostettiin Galitsian SS-divisioona johon liittyi paljon ukrainalais-taustaisia kaupungin asukkaita, koska he pelkäsivät rajan molemmin puolin vaikuttavia vainoajia.


title: Sanok

text: Kaupungissa vaikuttaa useita metalliteollisuuden yrityksiä. Kaupungin yksi merkittävimmistä yrityksistä on Autosan, joka valmistaa linja-autoja.


title: Sanok

text: Kaupungin merkittävin urheiluseura on KH Sanok, joka voitti jääkiekkossa Puolan mestaruuden 2012. Kaupungissa on III liga Poland -tasolla pelaava jalkapallojoukkue Stal Sanok.


title: Ronan Parke

text: Ronan David Parke (s. 8. elokuuta 1998) on englantilainen laulaja, joka sijoittui toiseksi "Britain’s Got Talent" -kilpailun viidennellä tuotantokaudella vuonna 2011. Ohjelman jälkeen Parke teki levytyssopimuksen Sony Musicin kanssa. Hänen debyyttialbuminsa "Ronan Parke" julkaistiin 24. lokakuuta 2011.


title: Arial

text: Arial on sans serif -kirjasintyyppi, joka on yleinen etenkin tietokoneissa. Se tulee Microsoft Windows -käyttöjärjestelmän ja useiden Microsoft-sovellusten, sekä Apple Mac OS X -käyttöjärjestelmän mukana. Arial perustuu "Monotype Grotesque" -kirjasintyypille. Se muistuttaa paljon Helveticaa, mutta on sitä pyöreämpi. Microsoft otti Arialin käyttöön ensimmäistä kertaa Windows 3.1:een


title: The Last Story

text: The Last Story () on Mistwalkerin ja AQ Interactiven Wii-konsolille kehittämä roolipeli. Pelin julkaisijoina toimi Nintendo sekä XSEED Games ja se julkaistiin Japanissa 27. tammikuuta 2011 ja muualla maailmassa vuonna 2012. Peli on lajityypiltään toimintaroolipelin, taktisen roolipelin ja hiiviskelyn sekoitusta. Pelin nimi ja kansikuva muistuttavat Final Fantasy -pelisarjan pelejä.


title: The Last Story

text: The Last Storyssä pelaaja ottaa Zael-nimisen ihmisen roolin, jolla läpäistään lähes koko pelikin. Peli on jaettu erilaisiin episodeihin, joissa täytyy suorittaa lukuisia tehtäviä. Pelin pääpaikkana toimii Lazulis Islandin (Japanissa Ruli Islandin) kaupunki, mutta pelissä matkustetaan monissa muissakin paikoissa. Jokaisessa maassa pelaaja kohtaa monenlaisia Final Fantasy-pelien kaltaisia vihollisia kuten jättiläisrapuja, luurankosotureita ja hämähäkkejä. Pelin vastuksiin kuuluu mm. Mystic Spider-hämähäkki ja mustanvärinen Doppelgänger-piru. Pelaaja pystyy päihittämään vihollisia Zaelin miekalla, jousipyssyllä tai taioilla. Ennen taisteluja pelaaja voi katsoa yläkatseella vihollisten sijainnin ja näin suunnitella hyökkäyksen.


title: The Last Story

text:
Pelaaja pystyy kehittämään omia aseitaan ja ostamaan niitä lukuisilta kauppiailta, mutta pelaaja voi löytää aseita sekä monia muitakin hyödyllisiä avusteita myös jokaiseen tasoon piilotetuista arkuista. Peliä edetessä pelaaja pystyy suorittamaan Lazulis Islandin kaupungissa sijaitsevalla areenalla erilaisia taisteluja, joista saa palkinnoksi kultaa ja sen lisäksi hän voi aina mahdollisuuden tullen suorittaa muitakin lisätehtäviä. The Last Storyä voi pelata myös moninpelinä, mutta vain joko Wi-Fi-moodissa tai verkkopelinä.
Tarina alkaa siitä kun Zael, Dagran, ja joukko palkkasotureita matkaa Lazulis Cityyn Lazulis Islandilla. Matkan varrella Zael kuulee äänen ja saa voiman, joka tunnetaan nimellä "Gathering". Kun joukko saavuttaa kaupungin, hirviö hyökkää, johon joukko reagoi viemällä vaarassa olevat lapset turvaan.


title: The Last Story

text: Palkkasoturit asettautuvat kaupungissa Arielan kapakkaan, josta tulee heidän tosiasiallinen päämaja heidän tehtäville. Kaupunki on kiireinen valmistautumaan kuninkaallisiin häihin. Kun Zael lähtee kapakasta hakemaan lisää juomaa, hän havaitsee vartijoilta piilossa olevan nuoren naisen, Lisan. Zael auttaa Lisaa pääsemään pakoon vartijoilta, ja vie hänet kapakkaan. Sen jälkeen he jakavat yhteisen hetken Stargazer's Towerilla ennen kuin Lisa lähtee.


title: The Last Story

text: Seuraavana aamuna palkkasoturit kokoontuvat Lazulis Castleen, jossa heidän pitää toimia Kreivi Argananin vartijoina Lady Calistan ja Lord Jirallin häitä varten. Pian saapumisen jälkeen Syrenne saa aikaan kärhämän Theriusta vastaan, mutta se loppuu Kenraali Astharin ansiosta. Kun palkkasoturit alkavat vartioimaan kuninkaallista tapahtumaa, Zael tajuaa että "Lisa" on Lady Calista. Hän löytää hyvän hetken jutella yksityisesti Calistan kanssa, ja hän selittää että avioliitto on pakollinen. Jirall keskeyttää juttelun kärhämällä, mutta hän lopettaa kun toteaa muiden tavoin Gurakin hyökkäävän linnaan. Zael yrittää estää Zangurakia viemästä Calistaa, mutta hän häviää ja Calista kidnapataan.


title: The Last Story

text: Herättyään Zael lähtee Zangurakin perään, mutta joutuu taas päihitetyksi perille päästyään. Hän on kykeneväinen päihittämään Zangurakin vain sen jälkeen kun Calista luo hänen ympärille mystisen valon. Zangurak lopulta pakenee Gurak-sotureiden kanssa kun hän kuulee että Lazulis Cannon on kohdistettu ampumaan heitä. Palkkasoturit ja Calista ovat kykenemättömiä palaamaan takaisin linnaan ja joutuvat hyppäämään mereen sekä valtaamaan yhden Gurakien taistelulaivoista. Laivan korjaamisen jälkeen joukko matkustaa Gurakin tukikohtaan etsimään Zangurakia, jossa Lazuliksen ritarit ovat myös jahtaamassa häntä. Kun he saavuttavat Zangurakin, hän pakenee salareittiä pitkin. Dagran lähtee jahtaamaan häntä sillä aikaa kun muut taistelevat hirviötä vastaan. Hirviön päihittämisen jälkeen he löytävät Dagranin matkan varrelta makaamassa maassa. Joukko lähtee tukikohdasta Kenraali Astharin kanssa, mutta palkkasoturit ovat näennäisiä siitä että Calista ei halua palata siihen elämään mitä hän on kokenut linnassa. Zael haluaa että Calista liittyisi palkkasoturien joukkoon, mutta pysäyttää Zaelin ja sanoo että hän arvostaa ystävällisyyttä, jota joukolla olisi tarjottavana.


title: The Last Story

text: Saavuttuaan linnaan Zael ja palkkasoturit vangitaan syytettyinä siitä että he avustivat Gurakeja. Joukko on heitetty tyrmään, jossa he avustavat kaupanpitäjä Horacea, joka on kaivanut pakotietä. Tunneleissa he eivät löydä tietä ulos, mutta he löytävät historiallista tietoa. Palattuaan selliin Zael tajuaa että Dagran puhuu kreivin kanssa, jotta he saisivat laskettua tuomion pituutta. Jirallin toiminnoista huolimatta kreivi saa Zaelin pois vankilasta Zaelin näytettyä että hänellä on "Mark of the Outsider" (Ulkopuolisen merkki), joka pelastaa saaren. Tiedettyään että Zaelin haaveena on päästä ritariksi, kreivi yrittää saada Zaelin yhtymään häneen, jopa antamaan Zaelille luvan naida Lady Calista vaimokseen. Calista yrittää saada Zaelia kieltäytymään tarjouksesta, ettei hän joutuisi vaarallisiin linnapolitikkoihin. Zael hyväksyy kreivin tarjouksen, kyseenalaistaen että onko hän tehnyt oikean teon.


title: The Last Story

text: Kun Zael lupaa uskollisuutensa kreiville, palkkasoturit oppivat että Lazulis Island on seilaava linnoitus. He etenevät läpi linnan alla sijaitsevan salaisen sisäänkäynnin, joka johdattaa Zaelin samaan ääneen, joka antoi hänelle merkin, kysymään apua. Zael laittaa saaren seilaamaan kohti Gurakin tukikohtaa Calistan protestien ja kreivin tilausten alaisena, mutta hän on päätynyt kyseenalaistamaan tulevaisuuden toimintaansa sen jälkeen kun hän joutui salamurhaajien hyökkäyksen kohteeksi ja puhuu Theriuksen kanssa. Zael on myöhemmin hyväksytty Astharin oppilaaksi ja palkittu mitalilla menestyksekkäästä haasteesta. Lepäämisen jälkeen Zael ja Therius menevät saamaan tilausta pois Astharilta, mutta he joutuvatkin taistelemaan toista Gurakien hyökkäystä vastaan. Dagran, ja pian tämän jälkeen Zael, suuntaa Astharin luo, joka suojelee tykkiä. Zael saapuu löytämään kuolemaisillaan olevan kenraalin, joka selittää vielä Zaelille, että mitali on tärkeä ja että ei luottaisi "häneen".


title: The Last Story

text: Syytettynä Astharin murhasta Zael vangitaan taas. Dagran sanoo että hän vielä todistaa Zaelin syyttömyyden, mutta ennen mitään päätöslauselmaa Calista ilmestyy päästämään Zaelin pakoon sekä löytämään todistetta siitä että Jirall tappoi kenraalin. Kirje ja miekka Jirallin huoneessa sekoittaa herran, mutta Dagran selittää myöhemmin Zaelille että hän oli se joka suunnitteli todisteen. Samalla saari saapuu Gurakin linnalle ja palkkasoturit ovat valmiina auttamaan. Zael ja hänen joukkonsa odottavat kohtaavansa sotureita, mutta vastoin odotuksia näkee ritareita hävittämässä naisia ja lapsia. Zael tajuaa että kuten ihmiset, Gurakit ovat kopioineet kuolevan maan. Tämän painaessa mieltä palatessa hyökkäykseltä, hän ei ole juhlatuulella kuten useimmat muut Lazuliksen asukkaat. Mysteerinen laulu, jonka nähtävästi vain hän voi kuulla, johdattaa hänet huoneeseen, jossa hän sai merkin. Calista on siellä, ja hänen verensä reagoi merkin ja Astharin mitalin kanssa sekä näyttää salaisen sijainnin. Therius liittyy joukkoon ja salaisessa paikassa velho selittää että Outsider on maapallon ulkopuolisen maailman siemen joka joutui planeetalle. Se oli halkaistu, mutta sen palaset pitää liittää ja karkottaa pelastaakseen maailman.


title: The Last Story

text: Näiden uutisten myötä Zael hylkää ritaruutensa ja juoksee Calistan kanssa pelastamaan maailman. Hän haluaa tuhota tykin Outsiderilla, mutta Gurak hyökkää heidän omalla tykillä, joka pohjautuu ensimmäisestä hyökkäyksestä varastettuun teknologiaan. Gurakin tykki tekee aukon Lazuliksen Outsiderin paikkaan. Päästyään Outsiderin luo kreivi vihastuttaa sitä nostaakseen sen voimaa, tuoden lopulta esille hirviön, jonka Zaelin tiimi päihittää. Kreivi yrittää saada voimaa itselleen, mutta hän turmiloituu. Laukaisut Lazulis Cannonista lopulta tyhjentää saaren voimaa, jättäen sen auki Gurakin hyökkäykselle. Kun Therius pitää Gurakeja loitolla, Zaelin joukko auttaa kaupungin asukkaita, jotka ovat piilossa maan alla. Palkkasoturit löytävät Zangurakin ja Gurakin puolen Outsiderista Gurakin linnoituksessa. Kun he päihittävät toisen hirviön, joka on luotu tästä Outsiderin puoliskosta, saari murenee. Zael herää yksinäisenä laivassa Jirallin kanssa, jolle Zangurak on antanut miekan ja näkee Calistan toisessa laivassa Zangurakin kanssa. Zael saa päihitettyä Jirallin kun palkkasoturit saapuvat, ja he jatkavat Calistan sekä Outsiderin toisen puoliskon etsimistä.


title: The Last Story

text: Seuraten hirviötä, jonka he kohtasivat ensimmäistä kertaa Lazulis Cityyn tullessa, he löytävät portaalin ja menevät sisään. He löytävät Calistan sekä päihittävät Zangurakin ja hänen apurinsa samalla kun Lowell kärsii vahingoista, mutta joutuvat yllättymään siitä kun Dagranilla on Outsiderin voima hallussa. Noutaen Outsiderin voimaa itseensä, Dagran paljastaa että hän on käyttänyt hyväksi palkkasotureita hänen omiin suunnitelmiinsa. Zael ja hänen joukkonsa päihittävät heidän turmellun vanhan ystävän, joka pyytää taistelun jälkeen anteeksi Zaelilta ja muilta palkkasotureilta ennen kuolemistaan ja viimeisenä tekonaan parantaa Lowellin Outsiderin voimalla. Päästyään takaisin Lazulis Islandille Calista ja Zael palaavat Stargazer's Towerille yhdistämään Outsiderin puoliskot sekä lähettämään sen takaisin avaruuteen. Myöhemmin Zaelin ja Calistan välille vihitään avioliitto ja Calista ristii Zaelin ritariksi ennen kuin he suuntaavat Stargazer's Towerille vielä kerran katsomaan taivaalle meteorisadetta.


title: The Last Story

text: The Last Story sai erittäin positiivisen vastaanoton arvostelijoilta, sillä Metacritic antoi 61 arvostelijan keskiarvosanaksi 80/100 ja GameRankings puolestaan 78,18%. Famitsu-lehti antoi sille 38/40 pistettä, kahden arvostelijan antaessa sille 10/10 pistettä ja kahden 9/10 pistettä. The Last Story ylsi myös Japanin TOP-listojen kärkeen 114 772 kappaleen myynnillä ensimmäisen viikon aikana - johon luokittuu myös versiot, jotka tulevat Wii-konsolipaketin mukana. Vuoden 2011 loppuun mennessä peliä oli myyty yhteensä 160 000 kappaletta Japanissa.


title: The Last Story

text: Edge antoi pelille 8/10 pistettä heidän huhtikuun 2011 arvostelussa. Bordersdown antoi pelille 8/10 pistettä yllättyen tarinasta, systeemeistä ja ääninäyttelystä, samalla kun mikään ei ole liian yksinkertaista. IGN antoi pelille 9/10 pistettä sanoen että "Mistwalker jälleen kerran tarjoaa mielenkiintoisen ja syvän roolipelin, joka myös hallinnoi RPG-lajityypin innovoimista joiltakin osin. Vakuuttava tarina yhdistettynä ainutlaatuisella taistelujärjestelmällä ja suurella audiovisuaalisella esityksellä, tekee The Last Storystä "pakko saada"-pelin kaikille, jotka viihtyvät RPG-pelien äärellä." Official Nintendo Magazine antoi pelille arvosanaksi 86%, kuvaten sitä röyhkeäksi, mukaansatempaavaksi miekkojen ja taikuuden tarinaksi." MeriStation antoi sille 9/10 pistettä, sanoen että "Sakaguchi tietää että miten tehdään RPG-pelejä. The Last Story on mieleenpainuva ja taianomainen työ. Taistelusysteemi on loistava, se on hauska ja Nobuo Uematsun musiikki auttaa sinua muistamaan lajityypin parhaat pelit." Metro GameCentralin tietojen mukaan, joka antoi pelille 8/10 pistettä, "Final Fantasy-pelien luoja kehitti Japanilaisen roolipelaajan, pelillä joka sekoittaa innovatiivista toimintaa tykättävillä hahmoilla ja jopa online co-op:llä." Arvostelija Roger Hargreaves kuvaili järjestelmän päältäpäin semmoiseksi että "jopa monet villin lännen ampujat olisivat valmiita vastaanottamaan taistelun" ja yllättyi kyvyistä "antaa komentoja melkein realistisessa strategiapelissä" ja kehui myös "hyvin erilaisia skenaarioita."


title: The Last Story

text: IGN antoi sille 8.5 pistettä, kun Keza McDonald kuvaili sitä "lahjaksi Wiille", sanoen että "se näyttää RPG-kuvaamista, esittelyä, räätälöintiä ja kerrontaa yhdessä kolmannen persoonan toiminnalla ja hiiviskely ja reaaliaikaisilla strategiaelementeillä. Hän kehui paljon brittiläistä lokalisointia ja sanoi että "sillä on yksi siihen asti pelaamiensa RPG-pelien parhaimmat toiminta ja taisteluelementit" ja sitä että "miten vahvat taistelumekaniikat oikein ovat" kun hänen mielestään "ei ole olemassa kovin monia RPG-pelejä joissa taistelusysteemi olisi itsestään tarpeeksi hyvä tukemaan tämänkaltaista ominaisuutta. GameSpot antoi pelille arvosanaksi 9/10 sekä Editor's Choice -palkinnon, kuvaillen sitä "loistavaksi roolipeliksi joka on yhtä rikas ja emotionaalisesti vaikuttava lajinsa parhaana." Arvostelija Mark Walton sanoi että "se on fantastinen peli: se joka työntää RPG-lajityypin eteenpäin tyylillä, joka on innovatiivinen ja silti täydentävä perinne lajityypille.


title: The Last Story

text: Suomalaisilta arvostelijoilta peli sai myös pääosin positiivisia vastaanottoja. Gamereactor antoi pelille arvosanaksi 9/10 kehuen hienoa tarinaa, helposti opittavaa taistelujärjestelmää ja mahtavaa ääninäyttelyä, mutta kritisoi peliä lyhyydestä ja Wiin graafisia rajoituksia. KonsoliFin antoi pelille täydet 5/5 tähteä sanoen että "The Last Story on vaikuttava tekele. Se on huomattavasti tarinavetoisempi kuin Xenoblade Chronicles ja näin ollen lyhyempi kokonaisuus. Pelattavaa on kuitenkin riittämiin, eikä kyllästyminen pääse iskemään missään vaiheessa. Paikoin peliä vaivaa helppous, mutta ainakin eteneminen on sujuvaa. Jos on valmis antamaan anteeksi ajoittaiset tekniset kömmähdykset, on kyseessä oikein laadukas peli. Vaikka Nintendon Pandora’s Tower osoittautuisi epäonnistumiseksi, The Last Story pelastaa Wiin ehtoopuolen. Ei haittaisi ollenkaan, vaikka tästä käynnistyisi seuraavassa konsolisukupolvessa jatkuva sarja." Pelaajalehti antoi sille arvosanaksi 8/10 sanoen siitä että "The Last Storyn nimi – viimeinen tarina – huokuu toivottavasti samanlaista ironiaa kuin aikoinaan Squaresoftin viimeiseksi peliksi tarkoitettu Final Fantasy. Vaikka The Last Storyn jatko ei millään tasolla olekaan vielä varmistunut, on peli silti lohdullinen muistutus yhdestä asiasta: Sakaguchilla on edelleen homma hanskassa, vaikka välillä ehdinkin luulla jotain muuta".


title: Yassine Khenissi

text: Taha Yassine Khenissi (s. 6. tammikuuta 1992 Zarzis) on tunisialainen jalkapalloilija. Pelipaikaltaan hyökkääjä. Hän edustaa Tunisian pääsarjassa Espérancea.


title: Yassine Khenissi

text: Khenissi aloitti jalkapalloilun ES Zarzisin junioreissa, josta hän siirtyi Espéranceen vuonna 2009. Hän pelasi ensimmäiset ottelunsa kaudella 2010–2011. Alku kaudet hän on toiminut pääosin vaihtopenkillä, mutta oli voittamassa joukkueen mukana triplaa vuonna 2011, kun Espérance voitti Tunisian mestaruuden lisäksi Tunisian cup ja Afrikan Mestarien liigan.


title: Yassine Khenissi

text: Syksyllä 2012 Khenissi siirtyi CS Sfaxieniin.


title: Yassine Khenissi

text: Khenissi pelasi ensimmäisen maaottelunsa Tunisian paidassa 23. maaliskuuta 2013 MM-kisojen karsintaottelussa Sierra Leonea vastaan.


title: Joseph Jenkins Roberts

text: Joseph Jenkins Roberts (15. maaliskuuta 1809 – 24. helmikuuta 1876) oli Liberian tasavallan ensimmäinen (1848–1856) ja seitsemäs (1872–1876) presidentti. Hän syntyi vapaana Yhdysvalloissa Virginian osavaltiossa sijaitsevan Norfolkin kaupungissa ja muutti Liberiaan vuonna 1829 nuorena miehenä äitinsä sekä viiden sisaruksensa kanssa. Hänet laskettiin "mustaihoiseksi" mutta hänen esi-isistään noin 7/8 oli eurooppalaisia. Robertsin perhe oli vahvasti uskossa ja he kokivat olevansa kutsuttuja käännyttämään Afrikan alkuperäisasukkaita kristinuskoon.


title: Joseph Jenkins Roberts

text: Roberts perusti kaupan Monroviaan ja myöhemmin lähti mukaan politiikkaan. Kun Liberia itsenäistyi vuonna 1847, hänet valittiin maan ensimmäiseksi presidentiksi ja hän pysyi virassa vuoteen 1856. Vuonna 1872 hänet valittiin uudelleen presidentiksi. Hän kuoli 24. helmikuuta 1876 alle kaksi kuukautta sen jälkeen, kun hänen toinen virkakautensa oli päättynyt. Testamentissaan Roberts jätti omaisuutensa sekä 10 000 dollaria Liberian koulutusjärjestelmän kehittämisen tueksi.


title: Joseph Jenkins Roberts

text: Robertsportin kaupunki, Robertsin kansainvälinen lentoasema (Liberian päälentoasema) sekä Monroviassa sijaitseva Roberts Street on kaikki nimetty Robertsin kunniaksi. Lisäksi hänen kasvonsa koristavat Liberian vuonna 1997 käyttöön otettua 10 dollarin seteliä sekä vanhaa viiden dollarin seteliä (liikkeessä 1989–1991). Hänen syntymäpäivänsä (15. maaliskuuta) on kansallinen vapaapäivä Liberiassa.


title: Arne Ritari

text: Arne Ritari (synt. Aarne Rudolf Mikael Ritari, 7. maaliskuuta 1906 Soukkajoki, Seinäjoki − 18. lokakuuta 1996) oli kanadansuomalainen liikemies, joka tunnetaan Suomen Lions-toiminnan kummina.


title: Arne Ritari

text: Ritari muutti vanhempiensa Tuomas Wilhelm Tuomaanpoika Ritarin ja Justiina Amalia Mikintytär o.s. Korpisen kanssa uuteen kotimaahan Kanadaan puolen vuoden ikäisenä. Koulunsa Arne kävi Copper Cliffsissä ja Sudburyssä, Ontariossa.


title: Arne Ritari

text: Ritari avioitui Tampereelta kotoisin olevan Kaarina Heinosen kanssa vuonna 1932. Ritari toimi elämänsä aikana muun muassa Sudbury District Finnish War Aid Association –nimisen yhdistyksen rahastonhoitajana sekä Suomalais-Kanadalaisen Historiallisen Seuran puheenjohtajana.


title: Arne Ritari

text: Työuransa alussa Ritari työskenteli mm. Ontarion metsähallituksen piirtämössä ja puhelinlinjojen tarkastajana, kunnes vuonna 1929 ryhtyi myymän henkivakuutuksia. ”Ritari Insuranace” vakuutustoimiston lisäksi hänellä oli myöhemmin myös oma ”Ritari Agencies Ltd.” –matkatoimisto.


title: Arne Ritari

text: Ritari liittyi paikalliseen Sudburyn Lions-klubiin vuonna 1933. Oman piirinsä kuvernöörinä Ritari toimi kaudella 1956–1957. Suomen ensimmäinen klubi, Lions Club Helsinki/Helsingfors ry perustettiin 14.8.1950 paljolti Ritarin myötävaikutuksella. Lions Clubs International Foundation (LCIF) myönsi hänelle muun muassa nimityksen ”International Councelor” ja LCIF:n korkeimman huomionosoituksen ”hyvän tahdon lähettiläs” (”Ambassador of Good Will”). Melvin Jones Fellow -arvonimen hän sai Tampereella 1988. Ritari piti aktiivisesti yhteyttä Suomen leijoniin vieraillen synnyinmaassaan nelisenkymmentä kertaa, viimeisen kerran vuonna 1992. Järjestön jäsen Ritari ehti olla 63 vuoden ajan.


title: Arne Ritari

text: Hämeenlinnassa 1986 pidetyssä Suomen Lions-liiton valtakunnankokouksessa perustettiin Arne Ritari -säätiö, jonka tarkoitus on tukea ja edistää Suomen lionsklubien hyväntekeväisyyteen johtavia aktiviteetteja sekä vaalia Suomen lionstoiminnan kummin Arne Ritarin, elämäntyötä Suomen lionstoiminnan perustamisessa.


title: Arne Ritari

text: 11. kesäkuuta 2006 paljastettiin Törnävän puistossa, Seinäjoella muistokivi hänen 100-vuotis syntymäpäivänsä kunniaksi.


title: NHL-kausi 1979–1980

text: NHL-kausi 1979–1980 oli National Hockey Leaguen historian 63. kausi. Sen aikana 21 NHL-joukkuetta pelasi kukin 80 runkosarjaottelua. Stanley Cupin voitti New York Islanders, joka kukisti finaalisarjassa Philadelphia Flyersin otteluvoitoin 4–2. Tämä oli Islandersin seurahistorian ensimmäinen Stanley Cup -mestaruus.


title: NHL-kausi 1979–1980

text: Kaudella 1979–1980 NHL laajeni käsittämään 21 joukkuetta, kun aiemmin WHA-liigassa pelanneet Quebec Nordiques, Hartford Whalers, Winnipeg Jets ja Edmonton Oilers liittyivät NHL:ään. Edmonton Oilersin mukana NHL:ssä aloitti myös Wayne Gretzky. Hänestä tuli 19 vuoden ja kahden kuukauden ikäisenä nuorin pelaaja, joka on kyennyt tekemään 50 maalia yhden kauden aikana.


title: NHL-kausi 1979–1980

text: Runkosarjan pistepörssin voitti Los Angeles Kingsin keskushyökkääjä Marcel Dionne, joka keräsi kauden aikana yhteensä 137 tehopistettä pelaamissaan 80 ottelussa. Myös Wayne Gretzky ylsi 137 tehopisteeseen, mutta hänellä tehtyjä maaleja oli kaksi vähemmän kuin Dionnella. Gretzkylle myönnettiin kauden päätteeksi hänen uransa ensimmäinen Hart Memorial Trophy. Pudotuspeleissä pistepörssin voiton vei New York Islandersin Bryan Trottier. Hän teki 21 pudotuspeliottelussa yhteensä 29 tehopistettä, joista 12 oli maaleja ja 17 syöttöpisteitä. Trottier arvostettiin pudotuspelien arvokkaimmaksi pelaajaksi ja palkittiin Conn Smythe Trophyllä.


title: NHL-kausi 1979–1980

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1979–1980

text:
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"
"Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Amin Askar

text: Amin Soleiman Askar on norjalainen ammattijalkapalloilija. Hän on syntynyt Somaliassa 1 lokakuuta 1985. Askar pelaa Brannissa, Norjan pääsarjassa.


title: Amin Askar

text: Joustavana pelaajana Askar on toiminut mm. puolustajana ja keskikentällä. Vuonna 2009, Askar teki kaksivuotisen sopimuksen Fredrikstadin kanssa.


title: Amin Askar

text: Ennen vuoden 2012 kautta, Amin Askar teki sopimuksen Brannin kanssa.


title: Said Sheikh Samatar

text: Said Sheikh Samatar (1943 Ogaden, Etiopia – 24. helmikuuta 2015) oli somalialainen tiedemies ja kirjailija.


title: Said Sheikh Samatar

text: Said syntyi vuonna 1943 Ogadenin somalialueella Etiopiassa Faduma ja Sheikh Samatarin perheeseen. Perheeseen kuului 14 jäsentä mukaan lukien isän toisen vaimon perhe.


title: Said Sheikh Samatar

text: Samatar kasvoi paimentolaisympäristössä. Hän kirjoitti, kuinka olosuhteet vaihtelivat sadeajan kukkivasta runsaudesta, maidosta ja lihasta kuivan ajan eloonjäämisen taisteluun nälkää, petoja ja rosvoja vastaan.


title: Said Sheikh Samatar

text: Vuonna 1958 Saidin isä, joka toimi perinteisenä islamilaisena tuomarina, lähetti poikansa kouluun Qalaafon kaupunkiin, jossa paimentolaispojan piti sopeutua kaupunkielämään. Teini-ikäinen poika joutui pikkulasten kanssa samalle luokalle. Vaikka hän tunsi aluksi häpeää, tämä kokemus auttoi häntä kestämään myöhemmissä vastoinkäymisissä. Samatar jatkoi koulunkäyntiä Nazarethin keskikoulussa Etiopiassa.


title: Said Sheikh Samatar

text: Vuonna 1970 Samatar työskenteli National Teaching Collegessa Somaliassa amerikkalaisten kirjastonhoitajien kanssa. Nämä suosittelivat hänelle yliopisto-opintoja Yhdysvalloissa. Hän sai stipendin Goshen Collegeen Indianassa. Samatar työskenteli opintojensa ohella hitsaajana ylläpitääkseen perhettään, johon kuului vaimo ja kaksi lasta. Samatar valmistui vuonna 1973 pääaineinaan historia ja kirjallisuus. Hän suoritti maisterin tutkinnon Afrikan sarven historiasta. Vuonna 1979 hän teki väitöskirjan Afrikan historiasta Northwestern-yliopistoon (Evanston, Illinois). Hänelle tarjottiin luennoitsijan paikkaa Eastern Kentucky Universitysta Kentuckystä 1979-1981. Vuonna 1981 Samatar otti vastaan tehtävät Rutgersin yliopistosta New Jerseystä.


title: Said Sheikh Samatar

text: Samatar kirjoitti lukuisia teoksia, mukaan lukien sarjan Somaliasta. Lisäksi hän kirjoitti lukuisia artikkeleita, teki tutkimuksia ja kirja-arvosteluita sekä toimi "Horn of Africa" -julkaisun päätoimittajana vuodesta 1988. Hän oli Somali Studies International Associationin johtokunnan jäsen vuodesta 1979. Samatar konsultoi The Somali Experience -projektia ja kuului African Studies Associationiin. Hän työskenteli The Somali Collapse: Its Causes, Consequences and Context -projektissa ja toimi asiantuntijana Voice of American somaliohjelmissa.


title: Said Sheikh Samatar

text: Samatar toimi asiantuntijana myös muissa medioissa. Vuonna 1992 hän oli mukana Teaching and Study of the Humanities in Africa -projektissa. Tähän liittyen hän meni Somaliaan konsultoiden ja kääntäen ABC ajankohtaisohjelman "Nightline" amerikkalaisen toimittajan Ted Koppelin kanssa. Vuodesta 1983 Samatar esiintyi BBC:n, NBC:n, ABC:n, CBS:n, CNN Internationalin, PBS:n ja Canadian Broadcasting Corporationin ajankohtaisissa radio- ja tv-ohjelmissa Somalian tilanteen asiantuntijana. Samatar toimi myös Timen, Newsweekin, U.S. News & World Reportin, The New York Timesin sekä The Washington Postin asiantuntijana.


title: FS La Galissonnière (1933)

text: La Galissonnière oli Ranskan laivaston La Galissonnière -luokan kevyt risteilijä, joka palveli toisessa maailmansodassa Vichyn Ranskan laivastossa. Alus oli nimetty Roland Michel Barrin de La Galissonnièren mukaan.


title: FS La Galissonnière (1933)

text: Alus tilattiin 1931 Brestin laivastontelakalta. Sen köli laskettiin 15. joulukuuta 1931 ja alus laskettiin vesille 18. marraskuuta 1933. Alus valmistui 1. huhtikuuta 1936. Alus oli varustettu Parsons-turbiineilla ja se saavutti Marseillen lähistöllä kahdeksan tunnin koeajoissa 90000 hevosvoimaa 35,42 solmun keskinopeuden.


title: FS La Galissonnière (1933)

text: Alus liitettiin palvelukseen otettaessa tilapäisesti Ranskan Välimeren laivaston () 2. kevyeen laivueeseen, josta se siirrettiin edelleen Toulonissa 2. marraskuuta 1937 muodostettuun 3. risteilijäviirikköön viirikön muiden alusten "Jean de Viennen" ja "Marseillaisen" valmistuttua. Toisen maailmansodan alkaessa alus partioi Tunisian rannikolla Bizertessä aina marraskuun puoliväliin 1939 saakka, jolloin alus siirrettiin Brestiin huollettavaksi 18. marraskuuta. Se palasi palvelukseen 1. maaliskuuta 1940 jatkaen palvelustaan Toulonissa aina Ranskan kesäkuiseen antautumiseen saakka. Alus osallistui kahdella matkallaan 8.-12. maaliskuuta kahden legioonalaispataljoonan ja kolmen Afrikan siirtomaista kootun kevyen rykmentin () kuljettamiseen Pohjois-Afrikasta Marseilleen.


title: FS La Galissonnière (1933)

text:
Ranskan antautuessa alus oli viirikkönsä mukana Algerissa.
Tammikuusta 1941 alkaen "La Galissonnière" kuului Vichyn Ranskan laivaston Touloniin sijoitettuun avomerilaivastoon. Se ei kuitenkaan polttoainepulan vuoksi osallistunut purjehduksiin lukuun ottamatta 6.-8. marraskuuta 1940 "Provencen" siirron suojaamista Pohjois-Afrikan rannikolta Touloniin.


title: FS La Galissonnière (1933)

text: Saksan miehittäessä Vichyn Ranskan alueen aluksen miehistö upotti 27. marraskuuta 1942 Porte de Missiessyn telakka-altaassa no3 aluksensa Toulonissa estääkseen sen joutumisen saksalaisille tai italialaisille. Italian kuninkaallinen laivasto nosti aluksen 3. maaliskuuta 1943 ja he aloittivat "FR.12:ksi" nimetyn aluksen kunnostamisen. Italian antautuessa korjaustöistä oli tehty noin 60 prosenttia. Saksalaiset miehittivät Toulonissa olevan aluksen, joka vaurioitui Yhdysvaltain lentokoneiden pommituksessa 24. marraskuuta. Alus upposi lopulta ilmahyökkäyksessä 18. elokuuta 1944. Aluksen hylky nostettiin ja se romutettiin 1952.


title: FS Montcalm (1935)

text: Montcalm oli Ranskan laivaston La Galissonnière -luokan kevyt risteilijä, joka palveli toisessa maailmansodassa Vichyn Ranskan laivastossa. Alus oli nimetty Louis-Joseph de Montcalmin mukaan.


title: FS Montcalm (1935)

text: Alus tilattiin Société Nouvelle des Forges et Chantiers de la Méditerranéelta La Seyne-sur-Meristä. Sen köli laskettiin 15. marraskuuta 1933 ja alus laskettiin vesille 26. lokakuuta 1935. Alus valmistui 15. marraskuuta 1937.


title: FS Montcalm (1935)

text: Palvelukseenoton ja koeajojen päätyttyä alus liitettiin Brestiin sijoitettuun 4. risteilijäviirikköön. Ennen toista maailmansotaa alus palveli tammikuusta 1938 alkaen kaksi kuukautta Saigonissa Ranskan Indokiinassa. Palattuaan Ranskaan, jossa se liitettiin Ranskan Atlantin laivastoon, aluksen rauhan ajan palvelukseen kuului muun muassa osallistuminen Yrjö VI:n kruunajaisten laivastokatselmukseen osallistuminen Calaisissa heinäkuussa 1938. Alus edusti vuonna 1939 New Yorkin maailmannäyttelyssa Ranskaa.


title: FS Montcalm (1935)

text: Ranskan julistettua sodan Saksalle alus kuului Force de Raidin 2. laivueeseen ja se aloitti partioinnin Atlantilla sekä saattueiden suojaamisen. Alus osallistui Saksan laivaston taisteluristeilijöiden "Scharnhorstin" ja "Gneisenaun" etsintöihin, niiden upotettua Pohjanmerellä Britannian kuninkaallisen laivaston apuristeilijän "HMS Rawalpindin".


title: FS Montcalm (1935)

text: Huhtikuussa 1940 alus palasi huollosta, jonka jälkeen se sijoitettiin Ranskan Skandinavian joukkojen lippulaivana. Tehtävässä se korvasi vaurioituneen "Émile Bertinin". Alus osallistui tehtävänsä aikana muun muassa huhtikuun lopulla Namsoksen evakuointiin "HMS Devonshiren" kanssa. Toukokuussa alus palasi Force de Raidiin, jonka mukana alus siirtyi Algeriin. Alus palasi Touloniin Britannian kuninkaallisen laivaston hyökättyä Mers-el-Kebiriin.


title: FS Montcalm (1935)

text: Alus lähti 9. syyskuuta Toulonista sisaralustensa "Gloiren" ja "Georges Leyguesin" kanssa. Alukset läpäisivät Gibraltarinsalmen kohtaamatta brittejä. Tankattuaan Casablancassa osasto jatkoi edelleen Dakariin, jonne ne saapuivat 14. syyskuuta. Osasto jatkoi matkaansa 18. syyskuuta kohti etelää tavoitteenaan Libreville, mutta se kohtasi brittiläisen laivasto-osaston. "Montcalm" ja "Georges Leygues" pakenivat briteiltä palaten Dakariin, jossa ne avustivat sataman puolustamisessa 23.-25. syyskuuta.


title: FS Montcalm (1935)

text: Seuraavien kahden vuoden aikana aluksen osallistuminen sotatoimiin oli vähäistä lukuun ottamatta ranskalaisen "Fort de Francen" takaisin valtausta huhtikuussa 1941. Liittoutuneiden noustua maihin Pohjois-Afrikassa ja Saksan miehitettyä Vichyn Ranskan alus siirtyi Ranskan laivaston mukana liittoutuneisiin.


title: FS Montcalm (1935)

text: Alus modernisoitiin helmikuusta elokuuhun 1943 Philadelphiassa, jolloin sen konehuone kunnostettiin, lentokoneiden vaatimat tilat ja laitteet korvattiin kevein ilmatorjuta-asein. Alus siirrettiin Dakariin, mistä käsin se etsi Atlantilta akselivaltojen saarronmurtajia. Alus siirrettiin kesäkuussa 1944 osaksi Normandian maihinnousua ja elokuussa Etelä-Ranskaan tehtävää maihinnousua. Sen sotatoimet päättyivät Rivieran rannikkokohteiden tulittamiseen maaliskuussa 1945.


title: FS Montcalm (1935)

text: "Montcalm" modernisoitiin toukokuusta 1945 tammikuuhun 1946 Chantiers de la Seynen telakalla. Alus oli Indokiinassa 1955.


title: FS Montcalm (1935)

text: Alus poistettiin palveluksesta ja se sijoitettiin reserviin Tunisiassa 1. toukokuuta 1957. Alus hinattiin 1959 Touloniin, jossa se oli sukellusvenekoulun majoitusaluksena. Alus todettiin käyttökelvottomaksi 31. joulukuuta 1969 ja se nimettiin "Q457:ksi". Alus siirrettiin romutettavaksi.


title: FS Georges Leygues (1936)

text: Georges Leygues oli Ranskan laivaston La Galissonnière -luokan kevyt risteilijä, joka palveli toisessa maailmansodassa Vichyn Ranskan laivastossa. Alus oli nimetty Georges Leyguesin mukaan.


title: FS Georges Leygues (1936)

text: Alus tilattiin Ateliers et Chantiers St. Nazairelta. Sen köli laskettiin 21. syyskuuta 1933 ja alus laskettiin vesille 24. maaliskuuta 1936. Alus valmistui 15. marraskuuta 1937.


title: FS Georges Leygues (1936)

text: "Georges Leygues" liitettiin 4. risteilijäviirikköön, joka kuului Ranskan merivoimien nopeaan laivasto-osastoon (). Alus tulitti vahingossa Ranskan merivoimien sukellusvenettä "Casabiancaa". Ranskan merivoimien uudelleen järjestelyssä huhtikuussa 1940 valmistauduttaessa Italian sotaan liittymiseen alus siirtyi Atlantin laivaston mukana Oraniin 24. huhtikuuta. 3. ja 4. viirikkö välttivät tuhon Britannian kuninkaallisen laivaston hyökkäyksessä Mers-el-Kebiriin ja ne siirtyivät lopulta Touloniin.


title: FS Georges Leygues (1936)

text: Alus lähti 9. syyskuuta 1940 Toulonista "Gloiren" ja "Montcalmin" kanssa läpäisten Gibraltarinsalmen kohtaamatta brittiläisiä aluksia. Osasto tankkasi Casablancassa, jonka jälkeen se jatkoi Dakariin, jonne saavuttiin 14. syyskuuta. Alus lähti samojen alusten kanssa Dakarista 18. syyskuuta kohti Librevilleä, mutta brittiläinen laivasto-osasto esti osaston matkan. "Montcalm" ja "Georges Leygues" pakenivat briteiltä ja ne palasivat Dakariin, jossa alukset avustivat brittien ja Vapaan Ranskan joukkojen hyökkäyksen (operaatio Menace) torjunnassa 23.-25. syyskuuta. "Georges Leygues" sai kaksi osumaa "HMAS Australiaan" ja se vältti torpedohyökkäyksen.


title: FS Georges Leygues (1936)

text: Lukuun ottamatta kultavarannon siirtoa Casablancaan elokuussa 1941 seuraavina kahtena vuotena aluksen palvelus oli vähäistä. Liittoutuneiden noustua maihin Pohjois-Afrikassa ja Saksan miehitettyä Vichyn Ranskan liittyi "Georges Leygues" kuten muutkin ranskalaiset sotalaivat liittoutuneisiin. Alkuvuodesta 1943 alus aloitti Dakarista Atlantin merireittien valvonnan ja 13. huhtikuuta se pysäytti saksalaisen saarronmurtajan "Portlandin", jonka miehistö upotti aluksensa.


title: FS Georges Leygues (1936)

text: Alus oli huollettavana heinäkuusta lokakuuhun Portlandissa Yhdysvalloissa, jolloin sen lentokoneiden vaatimat tilat ja varusteet poistettiin ja alukselle asennettiin lisää ilmatorjunta-aseistusta. Alus palasi Dakariin jatkaen saarronmurtajien etsintää, kunnes kesäkuussa 1944 se osallistui Normandiaan ja Etelä-Ranskaan tehtyjen maihinnousujen tukemiseen. Alus siirtyi 13. syyskuuta 1944 Touloniin.


title: FS Georges Leygues (1936)

text: Alus tulitti Italian Rivieran rannikkoa Genovan ympärillä aina maaliskuuhun 1945 saakka, mikä oli samalla aluksen viimeinen sotaoperaatio. Alus oli huollettavana Casablancassa toukokuusta aina tammikuuhun 1946 saakka.


title: FS Georges Leygues (1936)

text:
Alus osallistui Indokiinan sotatoimiin tukien tykkitulellaan maajoukkoja. Se osallistui 1956 Suezin kriisiin, jolloin alus johti Ranskan merivoimien alusten muodostamaa Israelin maavoimia Gazan kaistalla tukenutta tulitukiosastoa.
"Georges Leygues" poistettiin palveluksesta 1. toukokuuta 1957 ja alus myytiin romutettavaksi marraskuussa 1959.


title: FS Jean de Vienne (1935)

text: Jean de Vienne oli Ranskan laivaston La Galissonnière -luokan kevyt risteilijä, joka palveli toisessa maailmansodassa Vichyn Ranskan laivastossa. Alus oli nimetty ranskalaisen 1300-luvulla eläneen ritarin, kenraalin ja amiraalin Jean de Viennen mukaan.


title: FS Jean de Vienne (1935)

text: Alus tilattiin Arsenal de Lorientilta. Sen köli laskettiin 20. joulukuuta 1931 ja alus laskettiin vesille 31. heinäkuuta 1935. Alus valmistui 10. helmikuuta 1937.


title: FS Jean de Vienne (1935)

text: Toisen maailmansodan alkaessa aluksen modernisointi oli juuri päättynyt Toulonissa ja se palasi 3. risteilijäviirikköön Bizerteen. Viirikön tehtävänä oli valvoa Ranskan etuja Pohjois-Afrikassa, mikäli Italia liittyisi sotaan. Ennen Italian sotaan liittymistä viirikön tehtävät olivat rajalliset ja sen tärkein tehtävä oli Ranskan kultavarantojen siirtäminen Halifaxiin Nova Scotiaan joulukuussa 1939. Italian julistettua sodan 10. kesäkuuta 1940 viirikkö osallistui Gibraltarinsalmessa merenkulun valvontaan. Ainoa havainto vihollisesta oli epäonnistunut hyökkäys Italian merivoimien sukellusvenettä "Dandoloa" vastaan.


title: FS Jean de Vienne (1935)

text: "Jean de Vienne" oli Algeriassa Ranskan antautuessa ja se vältti tuhon Mers-el-Kebirissä kesäkuussa 1940. Alus suojasi heinäkuussa hävittäjien kanssa "Strasbourgin" pakoa, jonka jälkeen saattoi paenneen aluksen Touloniin. Alus viipyi toimettomana Toulonissa, kunnes se liitettiin maaliskuussa 1941 Ranskan avomerilaivastoon.


title: FS Jean de Vienne (1935)

text: Ranskan laivaston upottautuessa Toulonissa alus oli kuivatelakalla ja aluksen päällikkö Mailloux yritti tuhota aluksen, mutta saksalaisjoukot estivät räjäytykset. Aluksen venttiilit kuitenkin avattiin, jolloin se vajosi pohjaan estäen kuivatelakan porttien avaamisen ja siten estäen telakan käytön. Miehistö myös tuhosi aluksen järjestelmät.


title: FS Jean de Vienne (1935)

text: Alus luovutettiin Italian laivastolle, joka nimesi sen "FR.11:ksi". Alus nostettiin 18. helmikuuta 1943 ja sen kunnostus alkoi. Italian antautuessa aluksen kunnostustöistä oli saatu valmiiksi noin 85 prosenttia. Kesäkuun lopulla alus oli valmiina siirrettäväksi Liguriaan viimeisteltäväksi ja "Triesten" miehistö oli lähetetty Ranskaan vastaanottamaan alusta. Syyskuussa saksalaiset miehittivät aluksen estäen sen siirron.


title: FS Jean de Vienne (1935)

text: Liittoutuneiden ilmahyökkäyksessä 24. marraskuuta 1943 alukseen osui ja se syttyi tuleen. Alus kallistui, kunnes sen kylki osui laituriin. Toulonin vapauduttua elokuussa 1944 aluksen kunnostusta mietittiin, mutta siitä luovuttiin kannattamattomana. Aluksen hylky romutettiin.


title: FS Marseillaise (1935)

text: Marseillaise oli Ranskan laivaston La Galissonnière -luokan kevyt risteilijä, joka palveli toisessa maailmansodassa Vichyn Ranskan laivastossa. Alus oli nimetty marseljeesin mukaan.


title: FS Marseillaise (1935)

text: Alus tilattiin Ateliers et Chantiers de la Loirelta Nantesista. Sen köli laskettiin 23. lokakuuta 1933 ja alus laskettiin vesille 17. heinäkuuta 1935. Alus valmistui 10. lokakuuta 1937.


title: FS Marseillaise (1935)

text: Alus liitettiin palvelukseenotettaessa Ranskan Välimerelle sijoitettuun laivueeseen ja siitä tuli kontra-amiraali Decouxin lippulaiva vuonna 1938. Alus liitettiin tammikuussa 1939 Casablancaan sijoitettuun 3. risteilijäviirikköön. Se oli Ranskan julistaessa sodan Saksalle Toulonissa Force Z:n liitetyn 4. risteilijälaivueen lippulaivana.


title: FS Marseillaise (1935)

text: Alus osallistui huhtikuussa 1940 Ranskan kultavarantojen siirtämiseen Kanadaan. Italian sotaan liittymisuhan vuoksi Ranskan merivoimia järjesteltiin uudelleen, jolloin 3. risteilijäviirikkö siirrettiin Bizerteen osaksi Force de Raidia suojaamaan Ranskan etuja Pohjois-Afrikassa. Ranskan antauduttua 4. heinäkuuta 1940 alus palasi viirikkönsä mukana Touloniin. Britannian kuninkaallisen laivaston hyökättyä Mers-el-Kebiriin Saksa antoi luvan uudelleen varustaa tietyn osan Ranskan laivastosta, jolloin "Marseillaise" liitettiin uudelleen muodostettiin Vichyn Ranskan Avomerilaivastoon.


title: FS Marseillaise (1935)

text: Saksan miehittäessä Vichyn Ranskan alueen aluksen miehistö tuhosi aluksensa Toulonissa. Saksalaisjoukot saapuivat maihinnousuportaille, mutta heitä kiellettiin saapumasta alukselle. He eivät pyrkineet alukselle väkivalloin, vaan seurasivat aluksen hidasta kaatumista laiturilta. Aluksen viimeiset upseerit poistuivat alukselta räjähdysten repiessä aluksen pirstaleiksi ja sytyttäessä viikon kestäneitä tulipaloja. Upseerit siirrettiin sotavankeuteen.


title: FS Marseillaise (1935)

text: Aluksen hylku romutettiin 1946-1947.


title: FS Gloire (1935)

text: Gloire oli Ranskan laivaston La Galissonnière -luokan kevyt risteilijä, joka palveli toisessa maailmansodassa Vichyn Ranskan laivastossa.


title: FS Gloire (1935)

text: Alus tilattiin Forges et Chantiers de la Girondelta. Sen köli laskettiin 13. marraskuuta 1933 ja alus laskettiin vesille 28. syyskuuta 1935. Alus valmistui 15. marraskuuta 1937.


title: FS Gloire (1935)

text: Koeajojen päätyttyä "Gloire" saapui 18. marraskuuta 1937 Brestiin, josta se jatkoi edelleen Ranskan Indokiinaan 1. joulukuuta. Alus palasi Brestiin 16. huhtikuuta 1938.


title: FS Gloire (1935)

text: Alus liitettiin tammikuussa 1939 4. risteilijäviirikköön, jonka mukana se vieraili Britteinsaarilla ja Yhdysvalloissa. Alus oli huollettavana lokakuusta joulukuuhun, jonka jälkeen se lähti "Dunkerquen" kanssa Kanadaan kuljettaen Ranskan kultavarantoja sekä paluumatkalla suojasi kanadalaisia joukkoja Eurooppaan kuljettanutta saattuetta.


title: FS Gloire (1935)

text: Ranskan antautuessa kesäkuussa 1940 alus oli Algerissa, josta se palasi Touloniin 4. heinäkuuta. Vapaan Ranskan saavuttamat voitot Tšadissa ja Kamerunissa olivat poliittisesti rasittavia Vichyn hallinnolle ja siten Saksan laivastoesikunta antoi luvan lähettää risteilijäosaston Dakariin. "Gloiren", "Montcalmin" ja "Georges Leygues'n" muodostama Force Y läpäisi Gibraltarinsalmen kohtaamatta brittiläisiä sotalaivoja ja ne saapuivat määränpäähänsä 14. syyskuuta. Osasto jatkoi 18. syyskuuta matkaansa Librevilleen, mutta brittiläinen laivasto-osasto pysäytti sen. "Gloire" ei kyennyt konehuoneessa havaittujen ongelmien vuoksi pakenemaan ja se antoi brittien saattaa itsensä Casablancaan.


title: FS Gloire (1935)

text: Alus oli telakalla Casablancassa huhtikuusta heinäkuuhun ja se osallistui 12. syyskuuta 1942 upotetun "Laconian" matkustajien pelastamiseen saapuen alueelle 17. syyskuuta. Liittoutuneiden noustua maihin Pohjois-Afrikassa ja Saksan miehittäessä Vichyn alueen alus liittyi Ranskan merivoimien mukana liittoutuneisiin.


title: FS Gloire (1935)

text: Alus modernisoitiin Philadelphiassa, jolloin sen lentokoneiden vaatimat tilat ja laitteet poistettiin ja aluksen ilmatorjuntaa vahvistettiin. "Gloire" etsi sen jälkeen Dakarista käsin saksalaisia saarronmurtajia Atlantilta, kunnes se siirtyi 16. tammikuuta 1944 Välimerelle.


title: FS Gloire (1935)

text: Alus tuki Anzion maihinnousua helmikuussa tulittaen rannikkokohteita Gaetanlahdella sekä kuljettaen joukkoja Italiaan ja Korsikalle. Oltuaan huollettavana Algerissa 27. huhtikuuta - 17. kesäkuuta alus osallistui elokuussa Etelä-Ranskan maihinnousuun ampuen lähes 2000 kranaattia 15.-28. elokuuta. Tämän jälkeen alus tuki liittoutuneiden joukkoja ampumalla Ranskan ja Italian Rivieran kohteita sodan päättymiseen saakka lukuun ottamatta joulukuista matkaansa Yhdysvaltoihin.


title: FS Gloire (1935)

text: Sotatoimien päätyttyä alus teki kolme matkaa Indokiinaan ennen kuin se siirrettiin reserviin 1. helmikuuta 1955. Alus romutettiin 2. tammikuuta 1958.


title: FS De Grasse (1946)

text: De Grasse (runkonumero C610) oli Ranskan laivaston De Grasse -luokan ilmatorjuntaristeilijä, jonka valmistus alkoi ennen toisen maailmansodan alkua. Se liitettiin lopulta 1956 Ranskan laivastoon ja se osallistui Ranskan ydinkokeisiin Mururoalla. Alus oli nimetty Grasetillyn markiisin ja Grassen kreivin François Joseph Paulin mukaan.


title: FS De Grasse (1946)

text: Alus tilattiin 31. joulukuuta 1936 Arsenal de Lorientilta osana vuoden 1937 hankintoja. Tilauksen mukaan aluksen tuli valmistua syyskuussa 1942 keveänä risteilijänä, jonka aseistukseksi piti tulla yhdeksän 152 millimetrin tykkiä. Sen köli laskettiin 28. elokuuta 1939. Rakennustyöt kuitenkin keskeytyivät 3. syyskuuta toisen maailmansodan alkaessa ja ne jatkuivat 28. syyskuuta käytettävissä olevin resurssein. Työt keskeytettiin aluksen ollessa 28 prosenttisesti valmis uudelleen 10. kesäkuuta 1940 Saksan edettyä Ranskaan. Saksalaiset miehittivät Lorientin 28. kesäkuuta, jolloin töitä jatkettiin telakan vapauttamiseksi muuhun käyttöön.


title: FS De Grasse (1946)

text: Työt edistyivät hitaasti elokuussa 1942 annettiin määräys aluksen muuttamisesta lentotukialukseksi. Liittoutuneet valtasivat telakan 9. toukokuuta 1945, jolloin töitä taas jatkettiin. Alus laskettiin vesille 11. syyskuuta 1946, mutta työt keskeytettiin uudelleen ilmatorjuntaristeilijäsuunnitelmien valmistamiseksi. Lopulta tehtiin päätös aluksen muuttamisesta ja työt pääsivät jatkumaan tammikuussa 1951. Lisäviivettä toi vielä aluksen uppoaminen kesäkuussa 1954. Alus valmistui 3. elokuuta 1956.


title: FS De Grasse (1946)

text: Alus määrättiin korvaamaan "Georges Leygues" laivueen johtoaluksena ja siten se ei osallistunut vuoden 1956 Suezin kriisiin. Alus teki 1962 maailmanympäripurjehduksen. Se muutettiin 1964-1965 Tyynenmeren osaston () komentoalukseksi, jollaisena se toimi Mururoalla ja Fangataufassa pidetyissä ydinasekokeissa 1966-1972.


title: FS De Grasse (1946)

text: Alus poistettiin palveluksesta 28. helmikuuta 1973, jonka jälkeen se nimettiin "Q521:ksi". Alus romutettiin Italiassa vuonna 1975.


title: Siina Pylkkä

text: Siina Elina Pylkkä (s. 26. tammikuuta 1984) on suomalainen pikajuoksija, joka sijoittui pronssille alle 20-vuotiaiden Euroopan-mestaruuskilpailuissa 2003 4x100 metrin pikaviestissä. Hän edustaa Viipurin Urheilijoita. Hänen valmentajansa on Merja Järvinen. Hänen ennätyksensä 100 metrillä on 11,76 vuodelta 2004.


title: Elina Korjansalo

text: Elina Katariina Korjansalo (s. 20. helmikuuta 1984 Pori) on suomalainen pikajuoksija ja pituushyppääjä, joka sijoittui pronssille 4 × 100 metrin pikaviestissä alle 20-vuotiaiden Euroopan-mestaruuskilpailuissa 2003. Hänen valmentajansa on Matti Kero. Korjansalon ennätys 100 metrillä on käsiajalla 11,7 ja sähköisellä ajanotolla 11,93. Pituudessa hänen ennätyksensä on 616.


title: Saku Kuusisto

text: Saku Kuusisto (s. 9. maaliskuuta 1982) on suomalainen keihäänheittäjä, jota valmentaa Esa Utriainen. Hän sijoittui pronssille nuorten alle 20-vuotiaiden Euroopan-mestaruuskilpailuissa 2001 tuloksella 76,98. Kuusisto sai hopeaa alle 18-vuotiaiden MM-kilpailuissa 1999 tuloksella 78,73 Hänen paras tuloksensa miesten keihäällä on 78,40 vuodelta 2002.


title: Kibalen kansallispuisto

text: Kibalen kansallispuisto on 776 neliökilometrin laajuinen kansallispuisto Länsi-Ugandassa. Vuonna 1993 perustettu kansallispuisto suojelee alueen sademetsiä. Kibale on tunnettu simpansseistaan, mutta siellä esiintyy myös 12 muuta kädellislajia sekä yli 320 lintulajia. Kansallispuistossa elää nykyisin noin 1 450 simpanssia . Kansallispuistoa lähimpänä oleva kaupunki on Fort Portal.


title: Kuningatar Elisabetin kansallispuisto

text: Kuningatar Elisabethin kansallispuisto ("Queen Elizabeth National Park") on 1 978 neliökilometrin laajuinen kansallispuisto Ugandan länsiosassa. Kuningatar Elisabet II:n mukaan nimetty puisto on perustettu vuonna 1954. Nykyisin se on Ugandan suosituin safarikohde. Puiston alueella on tavattu noin 95 nisäkäslajia ja 612 lintulajia.


title: Teijo Kööpikkä

text: Teijo Kaj Kristian Kööpikkä (s. 7. lokakuuta 1980 Laihia) on suomalainen kuulantyöntäjä, joka sai pronssia kuulantyönnössä alle 20-vuotiaiden Euroopan-mestaruuskilpailussa vuonna 1999 tuloksella 18,01. Hän edusti Laihian Lujaa. Hänen paras tuloksensa miesten kuulassa oli ulkona 18,78 ja sisällä 18,84.


title: Jäätelöbaari

text: Jäätelöbaari on paikka, jossa myydään jäätelöä, gelatoa, sorbettia ja jääjogurttia. Jäätelöbaareissa jäätelöä myydään useimmiten kolmessa eri muodossa: pehmiksenä, joka tehdään tyypillisesti koneella, tavallisena jäätelönä (kutsutaan myös kovapakatuksi jäätelöksi) ja gelatona. Myytäviä tuotteita on tyypillisesti tarjolla useina eri makuvaihtoehtoina. Historian ensimmäinen jäätelöbaari avattiin vuonna 1776 Yhdysvalloissa.


title: Jäätelöbaari

text: Gelato on italialainen jäätelö, joka on rasvapitoisuudeltaan tyypillisesti puolet tavallista jäätelöä kevyempi ja jolla on tavallista jäätelöä tasaisempi rakenne. Gelato-myyjät tuottavat usein itse omat tuotteensa, eikä gelatoa useinkaan myydä amerikkalaisissa jäätelöbaareissa. Sorbetti on jäädytetty hedelmistä, siirapista ja jäästä valmistettu herkku, jossa ei käytetä lainkaan maitoa tai kermaa. Jääjogurtti on vähärasvainen jäätelövaihtoehto pehmeällä rakenteella, joka muistuttaa pehmistä. Näitä kaikkia jäätuotteita myydään vohveleissa, kupeissa, sundaeina ja pirtelöinä. Jotkut jäätelöbaarit saattavat myydä myös jäätelökakkuja, jäätelöpatukoita ja muita esipakattuja jäämakeisia. Lukuisten jäätuotteiden lisäksi monet modernit jäätelöbaarit myyvät myös erilaisia kuumia pikaruokia.


title: Jäätelöbaari

text: Vaikka jotkut jäätelöbaarit ovatkin ympäri vuoden auki (tyypillisesti lämpimän ilmaston maissa), monet kylmemmillä alueilla sijaitsevat jäätelöbaarit ovat auki vain lämpimien kuukausien aikana, tavallisesti maaliskuusta marraskuuhun. Tärkeimmissä kaupunkikeskuksissa sijaitsevat jäätelöbaarit ovat usein auki ympäri vuoden ja täydentävät näin markettien ja muiden ruokakauppojen jäätelövalikoimaa. Jotkin jäätelöbaarit koostuvat vain tilausikkunasta ja ulkona sijaitsevista istumapaikoista, kun taas toisilla saattaa olla täydelliset sisätilat. Joissakin jäätelöbaareissa on myös Drive-in-ikkunoita.


title: Jäätelöbaari

text: Suomen ensimmäisen jäätelöbaarin avasi Valio Helsingin Lasipalatsin pohjoispään käytävässä toukokuussa 1936. Valion baareista muodostui ketju, jolla oli Helsingissä 1970-luvun alussa 34 kahvilaa ja muualla maassa 25. Vuonna 1972 ketju tuli Elannon omistukseen ja muuttui jäätelöbaariketjusta HM-kahvilaketjuksi.


title: Jäätelöbaari

text: Nykyisin Suomen suurin jäätelöbaariketju yli 30 toimipisteellään lienee Arla Foodsin omistaman Ingmanin vuonna 1997 perustama, franchising-periaattella toimiva Spice Ice, joka tekee yhteistyötä muun muassa Robert’s Coffeen ja Filmtownin kanssa.


title: Floreana

text: Floreana on Ecuadorin Galápagossaariin kuuluva 173 km² laajuinen saari Tyynessä valtameressä. Saari tunnetaan myös nimellä "Santa Maria". Tuliperäistä alkuperää olevalla saarella ei kuitenkaan ole enää vulkaanista toimintaa. Floreanan maaperä on rikas ja saari tunnetaan värikkäästä asutushistoriastaan. Saarella on noin 100 asukasta ja mielenkiintoisia luontokohteita. Saaren eläimistöön kuuluvat mm. merileguaani, galapagosinmerileijona, sinijalkasuula ja galapagosinpingviini.


title: Saksanpihlaja

text: Saksanpihlaja ("Sorbus aria") on kesävihanta puulaji pihlajien suvussa ja ruusukasvien heimossa. Se on joskus omaksi suvukseenkin luokitellun pihlajien alasuvun "Aria" tyyppilaji. Laji kestää hyvin varjostusta ja ilmansaasteita, ja sitä käytetään yleisesti koristepuuna.


title: Saksanpihlaja

text: Saksanpihlaja on pienehkö puu ja kasvaa yleensä noin 4–12 metriä korkeaksi, joskus tosin yli 20-metriseksikin. Puun runko on yleensä pysty ja latvus leveän kartiomainen tai munanmuotoinen.


title: Saksanpihlaja

text: Lehdet ovat yksinkertaisia ja 8–12 senttimetriä pitkiä. Ne ovat vuorottaisia ja muodoltaan puikeita tai soikeita ja toissahaisesti sahalaitaisia. Ne ovat päältä kiiltävän tummanvihreitä ja alapinnalta valkonukkaisia. Lehdet ovat sulkasuonisia ja niissä on 10–14 suoniparia. Saksanpihlaja on kesävihanta ja lehtien syysväritys on ruskea.


title: Saksanpihlaja

text: Kukinta ajoittuu touko-kesäkuuhun ja hedelmät kypsyvät syys-lokakuussa. Kukinto on 8–15 senttimetriä leveä kertotasohuiskilo. 10–15 millimetriä leveät kukat ovat kaksineuvoisia ja hyönteispölytteisiä. Kukan teriö on valkoinen ja siinä on viisi terälehteä. Pienet pitkulaiset punaiset hedelmät ovat 8–15 millimetriä pitkiä.


title: Saksanpihlaja

text: Saksanpihlaja esiintyy laajalla alueella Keski- ja Etelä-Euroopassa sekä Luoteis-Afrikassa merenpinnantasolta 1700 metriin. Levinneisyysalueensa eteläosissa se kasvaa vuoristoissa. Laji viihtyy kalkkipitoisilla maaperillä.


title: Saksanpihlaja

text: Saksanpihlajaa käytetään lähinnä Euroopassa koristepuuna pihoissa ja puistoissa sekä katupuuna. Suomessa se menestyy vain maan eteläosassa. Siitä on olemassa useita viljelylajikkeita. Hedelmät ovat syötäviä ja niistä on myös valmistettu hilloja. Myös puuainesta on käytetty, mutta puun pieni koko rajoittaa sen hyödyllisyyttä.


title: North Seymour

text: North Seymour on pieni, Ecuadorin Galápagossaariin kuuluva saari Tyynessämeressä, suuremman Baltran saaren pohjoispuolella. 1,9 neliökilometrin laajuinen kuiva saari on asumaton, ja sen kasvillisuuteen kuuluvat muun muassa kaktukset ja Palo santo -puut. Saaren eläimistöön kuuluvat muun muassa sinijalkasuula, fregattilinnut ja merileijonat. North Seymourilla vierailee säännöllisesti Galapagosin risteilyille ja sukellusretkille osallistuvia matkailijoita .


title: North Seymour

text: Saarelle siirrettiin 1930-luvun alussa maaleguaaneja turvaan Baltralta. Ne lisääntyivät hyvin ja niitä on nykyisin noin 2500.


title: Juha Aarnio (yleisurheilija)

text: Juha Uolevi Aarnio (s. 19. huhtikuuta 1978) on suomalainen keihäänheittäjä joka edusti Raision Kuulaa. Häntä valmensi Antti Aarnio. Hän sijoittui hopealle nuorten alle 20-vuotiaiden Euroopan-mestaruuskilpailuissa 1997 ennätystuloksellaan 77,60.


title: Bartolomé

text: Bartolomé on pieni Ecuadorin Galápagossaariin kuuluva saari Tyynessämeressä, Santiagon saaren itäpuolella. Tuliperäinen ja karu saari on Galápagossaarten suosituimpia matkailukohteita ja kuvatuimmista saarista. Sen eläimistöön kuuluvat muun muassa galapagosinpingviini, galapagosinhiirihaukka, merileguaani, merileijonat ja merikilpikonnat.


title: Bartolomé

text: Saarelle saavutaan pieneen lahteen, jossa sijaitsee saaren tunnusmerkkeihin kuuluva laavapurkauksen, ja purkauksessa purkautuneen laavan räjähdyksen seurauksena syntynyt "Pinnacle rock".


title: GMT (täsmennyssivu)

text: GMT voi tarkoittaa seuraavia:


title: Satu Verho

text:
Satu Maarit Verho (o.s. Järvenpää, s. 25. syyskuuta 1978) on aktiiviuransa päättänyt suomalainen kiekonheittäjä, joka edusti Parkanon Urheilijoita. Häntä valmensi Pentti Järvenpää. Hän sijoittui hopealle alle 20-vuotiaiden Euroopan-mestaruuskilpailuissa 1997 51,48. Hänen ennätyksensä on vuodelta 1999 52,54. Hänen veljensä on keihäänheittäjä Tero Järvenpää.
Nykyään hän toimii äidinkielen opettajana.


title: Timo Makkonen (seiväshyppääjä)

text: Timo Heikki Makkonen (s. 28. kesäkuuta 1977) on suomalainen seiväshyppääjä, joka edusti Vantaan Salamoita. Hänen valmentajansa oli Leo Makkonen. Hän sijoittui hopealle alle 20-vuotiaiden Euroopan-mestaruuskilpailuissa 1995 tuloksella 545. Hän saavutti SM-hopeaa vuonna 1995 tuloksella 550, joka on myös hänen ennätyksensä.


title: Adult Video News

text: Adult Video News, yleensä lyhennetty AVN, on yhdysvaltalainen lehti, joka käsittelee aikuisviihdeteollisuutta. Lehti sisältää arvosteluita uusista aikuisviihdejulkaisuista ja se seuraa alan kehitystä. Lehdestä noin 80 prosenttia on mainoksia, ja se on suunnattu aikuisviihteen jälleenmyyjille.


title: Adult Video News

text: AVN myös sponsoroi vuosittaista tapahtumaa Las Vegasissa sekä myöntää Oscar-palkintojen perusteella kehitettyjä AVN Awardseja.


title: Kaukasian taistelut

text:
Kaukasian taistelut olivat toisessa maailmansodassa Saksan ja Neuvostoliiton joukkojen välinen taisteluiden sarja Kaukasuksen hallinnasta. Taistelut alkoivat virallisesti vuonna 1942 ja päättyivät Neuvostoliiton voittoon vuonna 1944. Sodan jälkeen Neuvostoliitto painoi mitalin 870 000 sotilaalle, jotka puolustivat Kaukasusta sodan aikana.
Saksa aloitti heinäkuussa 1942 operaatio Edelweissin, jonka tavoitteena oli valloittaa Azerbaidžanin öljykentät Kaukasuksella. Wehrmacht valloitti Stavropolin, Maikopin, Krasnodarin, Mozdokin ja Novorossijskin kaupungit lyhyessä ajassa 11. syyskuuta mennessä. Puna-armeija pysäytti saksalaisten etenemisen Tšetšeniassa "Pohjois-Kaukasian strategisessa puolustusoperaatiossa", joka kesti joulukuuhun saakka. Tammikuussa 1943 puna-armeija suoritti vastahyökkäyksen, jossa vallattiin 12. helmikuuta mennessä uudelleen Stavropolin, Maikopin, Krasnodarin ja Mozdokin kaupungit sekä Novorossijsk 16. syyskuuta mennessä. Lokakuuhun mennessä puna-armeija oli ajanut saksalaiset pois Tamanin niemimaalta. Vuonna 1944 puna-armeija valtasi Krimin alueen ja Sevastopolin takaisin toukokuuhun mennessä. Saksalaiset oli ajettu lopullisesti pois Kaukasukselta 12. toukokuuta 1944 mennessä.


title: NHL-kausi 1978–1979

text: NHL-kausi 1978–1979 oli National Hockey Leaguen historian 62. kausi. Sen aikana 17 NHL-joukkuetta pelasi kukin 80 runkosarjaottelua. Stanley Cupin voitti Montreal Canadiens, joka kukisti finaalisarjassa New York Rangersin otteluvoitoin 4–1. Tämä oli NHL:n olemassaolon aikana Montreal Canadiensin 21. ja seuran koko historian 22. Stanley Cup -mestaruus.


title: NHL-kausi 1978–1979

text: Kaudeksi 1978–1979 Cleveland Barons ja Minnesota North Stars yhdistyivät yhdeksi NHL-joukkueeksi. Yhdistyneen joukkueen nimeksi jäi Minnesota North Stars. Runkosarjan pistepörssin ja plus/miinus-tilaston voitti New York Islandersin Bryan Trottier, joka keräsi kauden aikana yhteensä 134 tehopistettä pelaamissaan 76 ottelussa. Art Ross Trophyn lisäksi Trottierille myönnettiin Hart Memorial Trophy, ja hänet valittiin liigan . Eniten maaleja runkosarjassa teki Islanders-hyökkääjä Mike Bossy, jonka tehotilastoon kertyi kaikkiaan 69 maalia. Pudotuspeleissä pistepörssin voiton vei Montreal Canadiensin keskushyökkääjä Jacques Lemaire. Hän teki 16 pudotuspeliottelussa yhteensä 23 tehopistettä, joista 11 oli maaleja ja 12 syöttöpisteitä. Pudotuspelien arvokkaimmaksi pelaajaksi valittiin Lemairen tavoin Canadiensia edustanut Bob Gainey, joka palkittiin Conn Smythe Trophyllä.


title: NHL-kausi 1978–1979

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1978–1979

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Jarkko Heimonen

text: Jarkko Tapani Heimonen (s. 6. maaliskuuta 1972) on suomalainen keihäänheittäjä, joka edusti Laukaan Urheilijoita. Häntä valmensi Markku Heimonen. Hän sijoittui hopealle alle 20-vuotiaiden Euroopan-mestaruuskilpailuissa 1991 tuloksella 75 metriä voittaen pronssille sijoittuneen Aki Parviaisen. Alle 20-vuotiaiden MM-kilpailuissa 1990 Heimonen sijoittui pronssille tuloksella 72,30 Tommi Viskarin voittaessa tuloksella 73,88.


title: Jarkko Heimonen

text: Miesten keihäässä hänen ennätyksensä on 78,02 vuodelta 1995.


title: Kalifornianmansikkapuu

text: Kalifornianmansikkapuu ("Arbutus menziesii") on puulaji mansikkapuiden suvussa ja kanervakasvien ("Ericaceae") heimossa. Se kasvaa luonnonvaraisena Pohjois-Amerikan länsirannikolla Yhdysvaltain luoteisosissa ja Kanadan lounaisosissa. Se on ainoa Kanadassa luonnonvaraisena kasvava ainavihanta puumainen kukkiva kasvi.


title: Kalifornianmansikkapuu

text: Kalifornianmansikkapuu on pieni tai keskikokoinen puu. Se kasvaa yleensä 4–10 metriä korkeaksi, mutta voi kasvaa huomattavasti korkeammaksikin suotuisalla paikalla. Karummilla kasvupaikoilla se jää usein pensasmaiseksi.


title: Kalifornianmansikkapuu

text: Kaarna on sileää, pinnalta oranssinpunaista ja hilseilee paperimaisina kaistaleina paljastaen vaaleampia alempia kerroksia. Alemmat kerrokset tummuvat punaisiksi pian altistuttuaan valolle. Vanhemmilla puilla rungon kaarna on tumman harmahtavaa.


title: Kalifornianmansikkapuu

text: Lehdet ovat yksinkertaisia, pyöristyneen soikeita, 6,5–13 senttimetriä pitkiä ja 3,5–6 senttimetriä leveitä. Lehdet ovat yleensä pyöristyneitä tyvestään ja kärjestään, mutta voivat olla myös hieman hertta- tai kiilatyvisiä sekä suippokärkisiä. Lehtilapa on yleensä karvaton, nahkeapintainen ja tummanvihreä yläpinnaltaan sekä vahapintaisen harmahtavanvihreä alapinnaltaan. Lehtiruoti on 2–4,5 senttimetriä pitkä. Se on tavallisesti kalju, mutta joskus alapinnaltaan karvainen ja tyvestään johteinen. Kalifornianmansikkapuu on ainavihanta ja talvehtii lehtineen. Yksittäiset lehdet pysyvät puussa hieman yli vuoden ja putoavat kesällä uusien lehtien puhjettua. Lehtien väritys muuttuu keltaiseksi tai punertavaksi ennen niiden putoamista.


title: Kalifornianmansikkapuu

text: Kaksineuvoiset kukat kasvavat usein kerrannaisissa tertuissa. Kukintovarret ovat karvaisia. Kukat ovat nuokkuvia ja yleisväriltään valkoisia. Kukkaperä on 3–5 millimetriä pitkä ja kalju tai harvan nystykarvainen. Suojuslehdet ovat suomumaisia, ruskeita ja 2–3,5 mm pitkiä. Verholehdet ovat 1–2,1 millimetriä pitkiä. Teriö on 4,9–5,8 mm pitkä, muodoltaan kellomainen ja suureksi osaksi yhteenkasvanut. Sikiäimessä on yleensä viisi lokeroa, joissa on 2–5 siemenaihetta. Kukinta tapahtuu alueesta riippuen huhti-kesäkuussa. Kukat ovat hyönteispölytteisiä ja niiden yleisimpinä pölyttäjinä toimivat mehiläiset.


title: Kalifornianmansikkapuu

text: Hedelmä on tyypiltään marja. Pyöreät punaiset marjat ovat 0,8–2 senttimetriä halkaisijaltaan. Ne kypsyvät yleensä heinä-syyskuussa, mutta saattavat pysyä puussa seuraavaan vuoteen asti. Siemenet ovat 2–2,5 millimetriä pitkiä. Monet eläimet, varsinkin linnut syövät hedelmiä ja levittävät siemeniä. Kalifornianmansikkapuu alkaa tavallisesti tuottaa marjoja 3–5-vuotiaana. Puu lisääntyy myös kasvullisesti juuriversoilla.


title: Kalifornianmansikkapuu

text: Kalifornianmansikkapuu kasvaa luonnonvaraisena Pohjois-Amerikan länsirannikolla Yhdysvalloista keskisestä Kaliforniasta Oregonin ja Washingtonin kautta Kanadan Brittiläisen Kolumbian eteläosiin. Se kasvaa avoimissa metsissä, rinteillä, rotkoissa ja rannoilla. Lajia esiintyy merenpinnantasosta 1 800 metrin korkeuteen.


title: Kalifornianmansikkapuu

text: Kalifornianmansikkapuu on mereisen lauhkean vyöhykkeen ilmaston puu, joka viihtyy alueilla, joilla on leudot talvet ja viileät kesät. Sen elinalueiden vuosittainen keskimääräinen sadanta on yleensä 790–3 000 millimetriä, talvien kylmimpien kuukausien keskilämpötila on 2–8 celsiusastetta ja lämpimimpien kesäkuukausien keskilämpötila on 15–25 °C


title: Kalifornianmansikkapuu

text: Laji kasvaa yleensä hiekkaisilla ja savipitoisilla hyvin vettä läpäisevillä mailla. Sitä esiintyy kuitenkin hyvin monenlaisilla maannostyypeillä.


title: Kalifornianmansikkapuu

text: Kalifornianmansikkapuu kasvaa usein metsissä suurempien puiden muodostaman latvuskerroksen alla. Yleisiä valtapuulajeja näissä metsissä ovat douglaskuusi ("Pseudotsuga menziesii"), lännenhemlokki ("Tsuga heterophylla"), lawsoninsypressi ("Chamaecyparis lawsoniana"), punapuu ("Sequoia sempervirens") ja keltamänty ("Pinus ponderosa"). Kalifornianmansikkapuu viihtyy paremmin varjossa tai puolivarjossa kuin auringossa nuorena, mutta vanhemmiten tarvitsee enemmän valoa.


title: Kalifornianmansikkapuu

text: Puun kaarna ei suojaa sitä tulelta ja metsäpalot tuhoavat usein kalifornianmansikkapuun maanpäälliset osat lähes kokonaan, mutta puu pystyy palon jälkeen versomaan tyven pahkoistaan tai juuristostaan nopeasti. Useat sienitaudit vaurioittavat puuta, varsinkin sen lehtiä.


title: Kalifornianmansikkapuu

text: Puuaines on kovaa ja suhteellisen kestävää. Sitä käytetään rakentamiseen, sisustukseen ja huonekalujen valmistukseen. Puuta on historiallisesti käytetty paljon enemmän kuin nykyisin. Kalifornianmansikkapuuta arvostetaan myös koristepuuna näyttävän kaarnansa, kiiltävien ainavihantien lehtiensä ja värikkäiden marjojensa vuoksi. Marjat ovat syötäviä, mutta niitä ei käytetä laajalti.


title: Johannes Kerälä

text: Pekka Johannes Kerälä (s. 1. helmikuuta 1972 Hämeenlinna) on suomalainen kiekonheittäjä, joka edusti Hämeenlinnan Tarmoa. Häntä valmensi Matti Kerälä. Hän sijoittui hopealle alle 20-vuotiaiden Euroopan-mestaruuskilpailuissa 1991. Hänen ennätyksensä miesten kiekossa on 58,24 vuodelta 1993.


title: Raymond Salles

text: Raymond Julien Salles (18. heinäkuuta 1920 Pariisi – 15. kesäkuuta 1996 Créteil) oli ranskalainen soutaja ja olympiavoittaja. Hän kilpaili Helsingin olympialaisissa 1952 perämiehellisissä kaksikoissa, joista Ranskan joukkue voitti kultaa.


title: Olli-Pekka Mattila

text: Olli-Pekka Mattila (s. 15. maaliskuuta 1970) on uransa lopettanut suomalainen seiväshyppääjä, joka edusti Äänekosken Urheilijoita. Hän sijoittui pronssille alle 20-vuotiaiden Euroopan mestaruuskilpailuissa 1989 tuloksella 525. Hänen ennätyksensä on 530 vuodelta 1990. Kilpauransa hän lopetti vuonna 1999. Häntä valmensivat Kimmo Mattila ja Risto Koskinen.


title: Jarkko Kinnunen (keihäänheittäjä)

text: Jarkko Jorma Juhani Kinnunen (s. 21. huhtikuuta 1970) on suomalainen keihäänheittäjä, joka edusti Äänekosken Urheilijoita. Hän sijoittui hopealle alle 20-vuotiaiden Euroopan mestaruuskilpailuissa 1989 tuloksella 74,44.


title: Jarkko Kinnunen (keihäänheittäjä)

text: Hänen valmentajinaan toimivat Jorma Kinnunen ja Kimmo Kinnunen. Hänen ennätyksensä miesten keihäällä on 79,70 vuodelta 1990.


title: Grigori Tšuhrai

text: Grigori Naumovitš Tšuhrai (, 23. toukokuuta 1921 Melitopol, Ukraina (vapaa territorio) – 28. lokakuuta 2001 Moskova, Venäjä) oli neuvostoliittolainen elokuvaohjaaja ja käsikirjoittaja. Häntä pidetään yhtenä Hruštšovin suojasään ajan tärkeimmistä ohjaajista.


title: Grigori Tšuhrai

text: Tšuhrai palveli laskuvarjojoukoissa toisessa maailmansodassa haavoittuen viisi kertaa. Sodan päättymisen jälkeen hän opiskeli elokuva-alaa VGIK:ssä Mihail Rommin ja Sergei Jutkevitšin johdolla. Tšuhrai päätti opintonsa vuonna 1953 ja toimi ennen omia ohjaustöitään muun muassa apulaisohjaajana.


title: Grigori Tšuhrai

text: Vuonna 1956 valmistui ensimmäinen oma elokuva Tyttö ja vanki ("Sorok pervyi"), uusintaversio Jakov Protazanovin Venäjän sisällissotaan sijoittuvasta tarinasta. Valkoisen upseerin ja punaisen naistarkk'ampujan rakkaustarina nosti Tšuhrain heti kansainväliseen kuuluisuuteen ja elokuva palkittiin muun muassa Cannesin elokuvajuhlilla.


title: Grigori Tšuhrai

text: Rohkeasti vaikeisiin aiheisiin tarttunut Tšuhrai ohjasi seuraavaksi tunnetuimman elokuvansa Vain neljä päivää ("Ballada o soldate" 1959). Se on tarina nuoresta sotilaasta, joka saa toisen maailmansodan aikana lyhyen loman ja pyrkii kohti kotiaan tapaamaan äitiään. Elokuva sai jälleen osakseen kansainvälistä tunnustusta ja oli muun muassa Oscar-ehdokkaana parhaasta alkuperäiskäsikirjoituksesta.


title: Grigori Tšuhrai

text: Myös seuraavalla elokuvalla Tšuhrai jatkoi vaikeiden aiheiden parissa. Vuonna 1961 valmistunut Kirkas taivas ("Tšistoje nebo") käsitteli toisen maailmansodan jälkeisiä Stalinin poliittisia vainoja. Tarinan keskiössä on vangiksi jäänyt ja sodan jälkeen kotimaahansa palaava taistelulentäjä, joka leimataan maanpetturiksi.


title: Grigori Tšuhrai

text: Vuonna 1965 valmistunut Oli kerran ukko ja akka ("Žili-byli starik so staruhoi") oli vielä esillä Cannesissa, mutta myöhemmillä elokuvillaan Tšuhrai ei juuri saanut kansainvälistä näkyvyyttä. Tšuhrai keskittyi opettajan tehtäviin VGIK:ssä ja luovan johtajan töihin Mosfilmin kokeellisen elokuvan yksikössä. Kun vuonna 1971 valmistunut toisesta maailmansodasta kertova dokumentti Muisto ("Pamjat") ei miellyttänyt neuvostohallintoa, saatiin seuraavaa elokuvaa odotella vuosia. Viimeiset fiktiiviset elokuvansa Tšuhrai ohjasi vasta 1970-luvun lopulla. Vielä vuonna 1984 hän oli työstämässä dokumenttia elokuvaohjaaja Mark Donskoista.


title: Grigori Tšuhrai

text: Grigori Tšuhrain poika Pavel Tšuhrai on myös tunnettu elokuvaohjaaja.


title: Johan Rasmussen

text: Johan Ivar Rasmussen (s. 18. heinäkuuta 1970 Borås) on ruotsalainen entinen mäkihyppääjä. Hän edusti seuratasolla örnsköldsvikiläistä IF Friska Viljoria.


title: Johan Rasmussen

text: Rasmussen kilpaili maailmancupissa vuosina 1990–1996 ja oli henkilökohtaisessa kisassa parhaimmillaan 12. sijalla, jolle hän ylsi kahdesti. Hän osallistui kolmiin MM-kisoihin, mutta ei päässyt kertaakaan 30 parhaan joukkoon. Rasmussen sijoittui vuoden 1994 olympialaisissa 41:ksi suurmäessä ja hyppäsi myös joukkuemäessä, jossa Ruotsi oli kymmenes.


title: Arto Kuusisto

text: Arto Tapani Kuusisto (s. 1. maaliskuuta 1969 Perniö) on suomalainen estejuoksija. Hän edusti urallaan Lohjan Kisa-Veikkoja, Perniön Urheilijoita ja Turun Urheiluliittoa. Häntä valmensi Matti Kuusisto ja Tauno Iso-Tryykäri.


title: Arto Kuusisto

text: Kuusisto voitti pronssia alle 20-vuotiaiden Euroopan mestaruuskilpailuissa 1987 ja alle 20-vuotiaiden MM-kilpailuissa 1988 ajalla 8.46,42.


title: Arto Kuusisto

text: Kalevan kisoissa Kuusisto saavutti hopeaa vuosina 1990 ja 1991 ja pronssia vuosina 1988, 1989 ja 1992. Sisäratojen SM-kilpailuissa hän saavutti 3 000 metrin juoksussa pronssia 1991. Maastojuoksun SM-kilpailuissa hän saavutti lyhyellä matkalla pronssia 1992 ja lyhyen matkan joukkuekilpailussa kultaa 1994 ja pronssia 1993. Hänen ennätyksensä 3 000 metrin estejuoksussa on 8.31,95 vuodelta 1993.


title: Arto Kuusisto

text: Urheilu-uransa jälkeen Kuusisto on toiminut muun muassa Suomen Urheiluliiton ja Suomen Olympiakomitean talousjohtajana.